ISO 10002 – Itesco Solutions\nStandard ISO 10002 predstavlja osnovu za postavljanje vlastitog sistema upravljanja žalbama i pomaže vam da identifikujete žalbe, njihove uzroke kao i njihova rješenja.\nU današnjem okruženju, organizacije koje žele da opstanu na tržištu moraju da teže poboljšavanju svojih proizvoda i usluga. Kao jedan od alata za stalno poboljšavanje je istraživanje zadovoljstva korisnika i adekvatno postupanje sa prigovorima. Nezadovoljan korisnik može da bude najveći neprijatelj organizacije jer saopštavajući svoje negativno mišljenje urušava reputaciju organizacije. Ukoliko se pravilno postupa sa prigovorima, iz nezadovoljstva korisnika mogu da se izvuku korisne informacije i naučene lekcije. Takođe, statistika govori da 70% nezadovoljnih korisnika ostane vjerno organizaciji, ako se prigovori riješe na zadovoljavajući način. Troškovi zadržavanja postojećih korisnika statistički iznose 1/6 troškova pridobijanja novih.\nStandard ISO 10002 obezbjeđuje uputstvo organizacijama za planiranje, projektovanje, razvoj, funkcionisanje, održavanje i poboljšavanje efektivnog i efikasnog procesa za postupanje sa prigovorima za sve vrste komercijalnih ili nekomercijalnih aktivnosti, uključujući i one koje se odnose na elektronsku trgovinu. Informacije dobijene kroz proces za postupanje sa prigovorima mogu dovesti do poboljšavanja proizvoda, usluga i procesa i, ako se sa prigovorima ispravno postupa, može da se poboljša ugled organizacije.\nStandardom ISO 9001 specificiraju se zahtjevi za sistem menadžmenta kvalitetom. Proces za postupanje sa prigovorima opisan u ISO 10002 može da se koristi kao element sistema menadžmenta kvalitetom. Standard ISO 10002 je kompatibilan sa ISO 9001 i podržava njegovu usredsređenost na korisnika pomoću efektivne i efikasne primjene procesa za postupanje sa prigovorima. Ovaj standard takođe može da se koristi i nezavisno od ISO 9001.\nStandard ISO 10002 je primjenjiv na bilo koju organizaciju, bez obzira na vrstu ili veličinu, ili proizvode i usluge koje obezbjeđuje. On je takođe predviđen da ga koriste organizacije u svim sektorima i sadrži uputstvo specifično za mala preduzeća.\nImplementacija standarda ISO 10002 pomaže organizacijama da nezadovoljnog korisnika pretvore u zadovoljnog, kao i da iskoriste informacije za poboljšavanje svojih proizvoda ili usluga. ISO 10002 omogućava da adekvatnim upravljanjem procesom postupanja sa prigovorima organizacije zadrže postojeće korisnike, pravovremeno sagledaju nedostatke u svojim proizvodima ili uslugama i ostaruju poboljšavanje kako kvaliteta proizvoda ili usluge tako i svog odnosa sa korisnicima. Implementirajući standard ISO 10002, proces postupanja sa prigovorima postaje jednostavan i pristupačan korisnicima i omogućava brzo rješavanje prigovora. Efektivni menadžment prigovorima se ne zasniva samo na smanjenu broja prigovora, nego i na korišćenju dobijenih informacija za stvaranje prilika za poboljšavanje.\nDokumentovana provjera usaglašenosti organizacije sa ISO 10002 je značajan alat za demonstriranje posvećenosti organizacije ka zadovoljenju korisnika i uspostavljanju pouzdanog sistema postupanja sa prigovorima omogućavajući:\nveću sposobnost organizacije da prigovore rješava na način koji je konzistentan, sistematičan i kojim se brzo reaguje, na zadovoljsto podnosioca prigovora;\npomoć organizaciji da za rješavanje prigovora kreira pristup usredsređen na korisnika i da podstiče osoblje da poboljšava svoje vještine u radu sa korisnicima;\nosnovu za stalno preispitivanje i analiziranje procesa postupanja sa prigovorima, rješavanja prigovora i učinjenih poboljšanja procesa.\nNa globalnom tržištu, korist od primjene međunarodnog standarda postaje sve očiglednija pošto on obezbjeđuje povjerenje u konzistentno postupanje sa prigovorima. Organizacije mogu da koriste proces postupanja sa prigovorima zajedno sa kodeksom o zadovoljstvu korisnika datim u ISO 10001.


KRKOBABIĆ: U Srbiji oživeo duh zadrugarstva! • HAPPYTV.RS\nKRKOBABIĆ: U Srbiji oživeo duh zadrugarstva!\nMinistar u Vladi Srbije zadužen za regionalni razvoj, Milan Krkobabić, održao je uvodno izlaganje i učestvovao u panel diskusiji na manifestaciji "Miholjdanski sabor zadrugarstva 2018" koju je Zadružni savez Nišavskog i Topličkog okruga u saradnji sa Kabinetom ministra za regionalni razvoj danas organizovao u Nišu.\n"Zadrugarstvo je duh, pokret, upućuje nas na komšiju, na lokalnu zajednicu, na spoznaju da sebi sa svojima možemo najbolje da pomognemo", rekao je ministar Krkobabić uz napomenu da su za zadrugarstvo neophodna i novčana sredstva, za šta je u Budžetu Republike Srbije ove godine opredeljeno 825 miliona dinara.\nSkupu su prisustvovali član Akademijskog odbora za selo SANU, Branislav Gulan, predsednik Zadružnog Saveza Srbije Nikola Mihailović, doajen zadrugarstva Branko Maričić, kao i predsednici regionalnih zadružnih saveza, načenici okruga, gradonačelnici i predsednici opština pet južnih okruga Srbije, opštinske službe za poljoprivredu, direktori zadruga i zadrugari, saopšteno je iz Krkobabićevog kabineta.\nKrkobabić je izjavio da je sa 311 novoosnovanih zadruga od početka Projekta Vlade Srbije jasno da je oživeo duh zadrugarstva u Srbiji i da ga je teško zaustaviti.\n"Ovo je projekat od nacionalnog značaja, nije partijski obojen i nema opoziciju", dodao je on.\nUčesnici skupa analizirali su efekte preduzetih mera za unapređenje zadrugarstva projektom "500 zadruga u 500 sela" (Program podrške sprovođenju mera ravnomernog regionalnog razvoja Republike Srbije učešćem države u ekonomsko-finansijskim podsticajima za osnivanje novih zadruga i investicione projekte postojećih zadruga u 2017. godini naročito u Nišavskom, Topličkom, Pirotskom, Jablaničkom, Pčinjskom upravnom okrugu).\nProšle godine su novoosnovanim i postojećim zadrugama u celoj Srbiji, na osnovu pomenutog Programa bespovratno dodeljena sredstva u ukupnom iznosu od 196 miliona dinara, dok su sredstva za istu namenu, za tekuću godinu, planirana u iznosu od 825 miliona dinara, uz napomenu da će biti pomognuto i zadrugarstvo na Kosovu i Metohiji.\nPored navedenog, tema skupa bilo je i unapređenje saradnje sa jedinicama lokalne samouprave, dosadašnja iskustva u radu novoosnovanih i postojećih zadruga - putu zadružnih proizvoda "od njive do trpeze", kao i problemi sa kojima se savremeni zadrugari suočavaju.


Sanjarenje | EVROPA NA DLANU - Magazin za đake i studente\nKaako je tokom evolucije mozak dobijao na veličini, tako su nastajale nove mentalne funkcije. Ljudski mozak može da vrši neke radnje koje životinje ne mogu, a jedna od tih funkcija jeste zamišljanje budućnosti. Sposobnost stvaranja i međusobnog povezivanja različitih mentalnih slika ne samo da nam omogućuje kreativnost i predviđanje verovatne budućnosti već i stvaranje vizije kako stvarnost treba da izgleda da bi nam bilo bolje.\nUpravo je civilizacija u kojoj živimo rezultat toga što su generacije ljudi delovale na stvarnost kako bi je uklopile u svoje vizije i „naterale” da više odgovara našim potrebama i bude udobnija.\nPoznato je da ljudski mozak ne razlikuje u potpunosti one mentalne slike koje su rezultat opažanja stvarnosti od onih koje su zamišljene, stvorene u psihi. Ovo nerazlikovanje omogućuje da ljudi reaguju emocijama ne samo na ono što se stvarno događa već i na ono što je samo zamišljeno, što bi moglo da se dogodi. To ljudima omogućuje da imaju novu sposobnost – da imaju osećanja prema zamišljenoj „stvarnosti”.\nKako zamišljena „stvarnost” može da bude željena i neželjena, ova osećanja mogu da budu prijatna i neprijatna. Dobar primer zamišljanja neželjene stvarnosti je osećanje zabrinutosti. Zamišljanje negativnih scenarija koji bi mogli da se dogode u budućnosti nam omogućuje da u sadašnjosti povučemo poteze koji će sprečiti njihovo stvarno događanje ili da ih, ukoliko ne možemo da ih sprečimo, dočekamo spremni ako se zaista dogode.\nZamišljanje pozitivne „stvarnosti” nam omogućuje različita prijatna osećanja među koje spada i nadanje. Kada je životna situacija teška, zamišljanje pozitivne budućnosti nam daje energiju i motiv da izdržimo dok se ne pojavi „svetlo na kraju tunela”.\nKada osoba otkrije da kod sebe može da stvara prijatna osećanja samo tako što zamišlja pozitivnu „stvarnost”, ona može to često da koristi kao mehanizam kojim se brani od neprijatnih osećanja kojima reaguje na svoju stvarnu životnu situaciju. Umesto da popravlja životnu situaciju, osoba počinje sve više da sanjari i da se povlači u svoj imaginarni svet u kome se dobro oseća. To može ići do toga da osoba postaje sanjar kome je sanjarenje zamena za življenje.\nDok je sanjarenje čin pojedinca, savremena sveprisutna industrija zabave nam omogućuje da kolektivno sanjarimo. Tuđa imaginacija upakovana u literaturu, filmove, TV serije, kompjuterske igre, muziku, estradni glamur i slično, sve više nas poziva da se odvojimo od života i kolektivno sanjarimo. Problem nastupa kada umesto da bude dopuna životu, ovakvo sanjarenje postane zamena za život.\nNajugroženiji su deca i mladi koji po prirodi stvari veruju da je dobro sve što je prijatno. Njima treba pomoći da ne pomešaju maštu i stvarni život, da shvate da je cilj dobro se osećati u svom stvarnom životu.


Srejt depertment prihvatio ponudu, prodaje 32 borbena aviona Poljskoj\nBlic - 12.09.2019\nAmerički Stejt department saopštio je danas da je odobrio 6,5 milijardi dolara verednu ponudu prodaje 32 borbena aviona F-35 Poljskoj. Prodaja aviona bi pojačala dorinos Poljske NATO-u i umanjila njenu zavisnost od ruske opreme, rekao je zvaničnik Stejt departmenta u saopštenju.\nState Department prihvatio ponudu, prodaje 32 aviona F-35 Poljskoj\nZvaničnik State Departmenta navodi da bi prodaja pojačala doprinos Poljske NATO-u i umanjila ovisnost o ruskoj opremi. Ponuda za borbene avione F-35 vrijedna je 6,5 milijardi dolara EPA - Ilustracija Američki State Department priopćio je u srijedu da je odobrio 6,5 milijardi ...\nTramp odobrio: Prodaju 32 aviona F-35, ova istočnoevropska zemlja prva dobija letelice\nVašington -- Američki Stejt department odobrio je da za 6,5 milijardi dolara proda 32 borbena aviona F-35 Poljskoj. Prodaja aviona bi pojačala dorinos Poljske NATO-u i umanjila njenu zavisnost od ruske opreme, rekao je zvaničnik Stejt departmenta u saopštenju.\nStejt depertment prihvatio ponudu, prodaje 32 F-35 Poljskoj\nStejt depertment prihvatio ponudu, prodaje 32 F-35 Poljskoj Američki Stejt department saopštio je danas da je odobrio 6,5 milijardi dolara verednu ponudu prodaje 32 borbena aviona F-35 Poljskoj. VAŠINGTON, 11. septembra (Tanjug) - Američki Stejt department saopštio je danas da ...\nTramp odobrio da se Poljskoj prodaju lovci F-35\nBela kuća zvanično je obavestila Kongres SAD o prodaji lovaca F-35 Poljskoj u vrednosti od šest i po milijardi ...\nAmerikancima dali ponudu poljacima\nNabavka borbenih aviona Američki Stejt department saopštio je danas da je odobrio 6,5 milijardi dolara verednu ponudu prodaje 32 borbena aviona F-35 Poljskoj. Prodaja aviona bi pojačala dorinos Poljske NATO-u i umanjila njenu zavisnost od ruske opreme, rekao je zvaničnik Stejt ...\nAMERIKANCI PROVOCIRAJU RUSE: Tramp odobrio da se Poljskoj prodaju borbeni lovci F-35!\nBela kuća zvanično je obavestila Kongres SAD o prodaji lovaca F-35 Poljskoj u vrednosti od šest i po milijardi dolara. Agencija Pentagona za bezbednosnu saradnju (DSCA) objavila je da prodaja vojne opreme Poljskoj obuhvata 32 borbena aviona F-35, piše portal Hil.\nSAD odobrile prodaju borbenih aviona F-35 Poljskoj\nSjedinjene Američke Države odobrile su prodaju 32 najnovija vojna aviona F-35 Poljskoj, u vrednosti od 6,5 milijardi dolara, saopštio je ...


Prihvatilište za decu | Graditi poverenje kod mališana\nGraditi poverenje kod mališana\nU prihvatilištu za decu na Voždovcu, koje ovih dana obeležava 52 godine postojanja, trenutno boravi 22 dece. Među njima ima onih bez roditeljskog staranja, koja su grubo zanemarena, seksualno zlostavljana deca, kao i žrtve trgovine ljudima. Najmlađe dete ima sedam godina, a najstarije 18. Godišnje kroz ovu ustanovu prođe oko 500 dece - objašnjava za Danas Danijela Stajković, rukovodilac prihvatilišta koje radi u okviru Zavoda za vaspitanje dece i omladine.\nU ovoj ustanovi trenutno je smešteno pet devojčica, žrtava trgovine, dva dečaka koji su trpeli seksualnu eksploataciju, starosti 11 i 12,5 godina,a jedna je devojčica bila heroinski zavisnik.\n- Ona je prošla ceo tretman, izlečila se, pokušala da se vrati normalnom životu, ali je u tom osetljivom periodu bez dovoljno snage i podrške uletela u lanac trgovine, i sada smo ponovo na početku. Ovde su i devojčice koje su rano postale meta raznih zloupotreba, od odvođenja iz porodice, navođenja na konzumiranje različitih psihoaktivnih supstanci do primoravanja na prostituciju - objašnjava Stajkovićeva.\nPrihvatilište raspolaže sa svega 16 kreveta smeštenih na prostoru od oko 200 kvadrata,i neophodna je pomoć Grada da se za ovu ustanovu nađe prikladniji prostor. Kapaciteti su već prepunjeni, a za program prihvatne stanice postoji zakonska obaveza da je uvek slobodno tri do šest kreveta, jer se prijem dece vrši 24 sata. Stajkovićeva dodaje da trenutno ima 12 zaposlenih, od toga dva socijalna radnika,psiholog, medicinska sestra i šest specijalnih pedagoga ,a svi istovremeno rade na dva programa.\nDanijela Stajković kaže da mnoge poznate ličnosti pomažu sprovođenje dnevnih aktivnosti za decu, pa im je omogućeno da posećuju utakmice, koncerte, pozorišne predstave, idu na časove pantomime, radionice opismenjavanja, uče razne veštine. S druge strane, dodaje Stajkovićeva, ima i onih koji, kada im se obrate za pomoć, ne žele da čuju za ovu kategoriju dece.\n- Najvažnije je da radimo na izgradnji poverenja sa decom, jer oni prvo ne veruju sebi, pa onda ni drugome. Radimo na podsticanju njihove emotivne sigurnosti da dete shvati da je prihvaćeno. Važno je da oni instituciju doživljavaju kao ustanovu koja nudi pomoć i podršku - zaključuje naša sagovornica.


Ko je pobednik jedanaeste debate? - Američki izbori\nJedanaesta po redu debata između kandidata za nominaciju Demokratske partije održana je juče u Vašingtonu.\nNacionalni demokratski komitet je desetak dana uoči debate pooštrio kriterijume za učešće. Da bi se kandidat kvalifikovao za debatu, morao je da osvoji minimum 20% delegata na dosadašnjim preliminarnim izborima, što znači da su pravo da učestvuju na jučerašnjoj debati stekla dva kandidata: bivši potpredsednik Džozef Bajden (Joseph Biden) i senator iz Vermonta, Berni Sanders (Bernie Sanders). Sa osvojena dva delegata, Talsi Gabard (Tulsi Gabbard) nije uspela da se kvalifikuje. Iako je još uvek zvanično u trci, jasno je da se borba ipak vodi između ove dvojice kandidata.\nDebata je prvobitno trebalo da se održi u Arizoni, jednoj od četiri savezne države u kojoj se preliminarni izbori održavaju 17. marta, ali je zbog mera predostrožnosti usled pandemije virusa korona, odlučeno da se dvojica demokratskih kandidata ipak suoče u Vašingtonu (Distrikt Kolumbija) i to bez publike.\nDebata u vreme virusa\nGeneralno posmatrano, sinoćna debata protekla je u svetlu virusa korona i vanrednog stanja sa kojim se Amerika trenutno suočava. Obojica kandidata iznela su svoje stavove o tome kako bi trebalo postupiti u ovakvim okolnostima. Složili su se da bi sve troškove nastale usled pandemije trebalo da snosi država, ali se Bajden pritom jasno ogradio od Sandresovog programa “Zdravstvena zaštita za sve” iznoseći svoje predloge za specijalizovane bolnice, pojačanu saradnju za drugim zemljama i plan za proširenje kapaciteta za testiranje. Sanders je akcenat stavio na potrebu da se obezbedi da svi građani budu svesni da neće izgubiti prihode ukoliko se razbole.\nObojica kandidata pružila su primer odgovornog ponašanja u cilju sprečavanja širenja virusa: obustavljena su sva okupljanja, njihovi saradnici rade od kuće, a izostalo je i tradicionalno rukovanje na debati, pa su se Bajden i Sanders samo „pozdravili laktovima“ (Elbow bump). S obzirom da pripadaju grupi najugroženijeg stanovništva, kandidati su istakli da su na oprezu, ali da su za sada dobrog zdravlja i bez simptoma virusa.\nSanders se ne predaje\nIako Bajden ima prednost u broju delegata, Sanders je pokazao da nema nameru da se preda. Tokom debate bio je “napadač”, preispitujući odluke koje je Bajden donosio kao senator, glasavši za rat u Iraku ili “Hajd” amandman. Bajden je odgovorao u manje agresivnom tonu i ukazivao na pitanja oko kojih se slaže sa senatorom iz Vermonta: zdravstvena zaštita kao pravo, a ne privilegija, problem obrazovanja, studentska dugovanja, klimatske promene. “Mi se slažemo oko principa. Sa ovim predsednikom se u osnovi ne slažemo ni oko čega”, istakao je Bajden. Reklo bi se da je prvu debatu “jedan na jedan“ Bajden iskoristio ne da se distancira od Sandersa, već da se obrati njegovim pristalicama i pokuša da ih privoli da ga podrže ukoliko postane kandidat Demokratske partije.\nKo može da pobedi Trampa?\nJedno od pitanja koje se tokom debate postavilo bilo je i koji od dvojice kandidata ima više šanse za pobedu u novembru. Sanders je upozorio da Bajdenu nedostaje energija koja je potrebna za pobedu, ističući mladost i entuzijazam svojih pristalica. Uprkos činjenici da zaostaje po broju delegata, Sanders je proglasio “ideološku pobedu”, ukazujući na to da i u državama u kojima je Bajden odneo pobedu veliki broj ljudi veruje u “Zdravstvenu zaštitu za sve”. S druge strane, Bajden je podsetio na rezultate koje je ostvario i dodao da je porast izlaznosti u mnogim od država u kojima je trijumfovao pokazatelj da uspeva da podstakne i okupi birače.\nPobednik debate: žene koje su podržale Bajdena\nNajveća novost jedanaeste debate definitivno jeste izjava Džozefa Bajdena da će za potpredsenika izabrati ženu. “Ima mnogo žena koje su kvalifikovane da sutradan postanu predsednice”, dodao je. Bajden je još tokom kampanje najavljivao mogućnost da za potpredsednika izabere nekog od svojih rivala tokom unutarstranačkih izbora, uključujući Ejmi Klobučar (Amy Klobuchar), Kamalu Heris (Kamala Harris) i Elizabet Voren (Elizabeth Warren). Klobučar i Harisova već su pružile javnu podršku Bajdenu. Ranije je takođe govorio i o Stejsi Abrams (Stacey Abrams), bivšoj kandidatkinji za guvernera Džordžije, Megi Hasan (Maggie Hassan) i Džin Šahin (Jeanne Shaheen), senatorkama iz Nju Hempšira i bivšoj državnoj tužiteljki Seli Jejts (Sally Yates) govorivši o potencijalnim kandidatima za potpredsedničko mesto.\nSjedinjene Države nikada do sada nisu imale predsednicu niti potpredsednicu, a samo su dve žene iz redova dve glavne partije do sada bile kandidatkinje za potpredsedničko mesto i to bivša guvernerka Aljaske, Sara Polin (Sarah Palin) 2008. i bivša kogresmenka iz Njujorka, Džeraldin Feraro (Geraldine Ferraro) 1984. godine. Ovakva odluka može biti još jedan od načina da Bajden okupi širu koaliciju glasača i ujedini demokrate, ali i korak bliže prvoj ženi potpredsedniku Sjedinjenih Američkih Država.


Kancelarija: Nove usluge na sajtu eUprave - Glas Podrinja\nNa Portalu eUprava dostupne su nove usluge i to Uverenja o vođenju krivičnog postupka za fizička i pravna lica, kao i izdavanje Uverenja iz kaznene evidencije pravnih lica, saopšteno je danas iz Kancelarije za informacione tehnologije i eUpravu Vlade Srbije.\nTokom predstavljanja nove usluge - eUverenja, u Drugom osnovnom sudu u Beogradu, premijerka Srbije Ana Brnabić izjavila je da digitalizacija javne uprave predstavlja efikasan način u borbi protiv korupcije i njene transformacije u ekonomičan i transparentan servis građana, a zajedno sa vladavinom prava to je i jedan od prioriteta Vlade.\n"To je takođe u skladu i sa brojnim aktivnostima u okviru poglavlja 23, kao i radu na implementaciji Strategije razvoja pravosudja 2020-2025. Upravo usluge elektronske uprave nam omogućavaju jačanje pravne sigurnosti kroz transparentnost svake procedure koja se odvija na elektronski način", rekla je ona.\n"Ove usluge predstavljaju još jedan primer u kojoj javna uprava izlazi u susret gradjanima, bori se protiv prepreka i trudi da bude inovativna, brža i prilagodljiva. Elektronska uverenja o vodjenju krivičnog postupka i elektronska uverenja iz kaznene evidencije pravnih lica predstavljaju najsofisticiranije usluge eUprave jer građani završavaju sve poslove sa sudovima putem interneta", rekao je Jovanović.\nUverenje o vođenju krivičnog postupka predstavlja dokument kojim se dokazuje da se protiv gradjana vodi ili ne vodi krivični postupak i istraga pred osnovnim, višim sudovima i javnim tužilaštvima, posebnim odeljenjima za organizovani kriminal, Odeljenjem za ratne zločine i posebnim odeljenjima za suzbijanje korupcije.\n"Da bi se podneo zahtev dovoljno je da građanin bude registrovan korisnik Portala eUprava i da je prijavljen korisničkim imenom i lozinkom, kao i da nakon podnošenja zahteva elektronski plati taksu na osnovu naloga za uplatu koji će se generisati iz sistema sa jedinstvenim pozivom na broj, a postoji i opcija oslobađanja plaćanja ukoliko na istu ostvarujete pravo", piše u saopštenju.\n"Sva uverenja se šalju u eSanduče, a ukoliko je građanin na formi zahteva označio da želi i šampani primerak uverenja, isti može da preuzme u nadležnom sudu. Građanin se o svakoj promeni statusa svog zahteva obaveštem putem sms-a i/ili imejla", dodaje se u saopštenju.


Transparenti "Trump-Pence" i "Biden-Harris" izloženi ispred biblioteke Coral Gabels Branch u Majamiju, Florida, 27. oktobra 2020.\nGotovo devet mjeseci nakon prošlogodišnjih američkih predsjedničkih izbora, postoji još jedan gubitnik - političke ankete - za koje nova analiza pokazuje da su istraživanja 2020. godine prije glasanja 3. novembra bila među najmanje tačnim u posljednjih nekoliko decenija.\nStručna organizacija anketne industrije, Američko udruženje za istraživanje javnog mnijenja, sopštila je da je pregledala 2.858 anketa, uključujući stotine anketa na nacionalnom i nivou država i da je utvrdila da su dosljedno potcjenjivale podršku tadašnjem predsjedniku Donaldu Trumpu, iako je izgubio izbore od demokrate Joe Biena, sada 46. predsjednika zemlje.\nGrupa je otkrila da su ankete precijenile razliku između Bidena i Trumpa za 3,9 procentnih poena na nacionalnom glasanju i 4,3 procentna poena u anketama rađenim po državama.\nOrganizacija za anketiranje saopštila je da je procenat grešaka "neobično velik", najveći u posljednjih 40 godina za nacionalne ankete o "popularnim" glasovima (na nivou SAD) i najveći u najmanje 20 godina za ankete na državnom nivou.\nAli ishod izbora po anketama bio je potpuno tačan na kraju dugotrajne kampanje, jer je svih 66 istraživanja sprovedenih u dvije nedjelje prije glasanja pokazalo da će Biden pobijediti Trumpa. Ankete za takmičenja u Senatu bile su manje tačne, jer su predizborna istraživanja tačno pogodila samo dvije trećine pobjednika.\nU stvarnom glasanju, Biden je pobijedio Trampa sa razlikom od 51,3 odsto prema 46,8 odsto, odnosno sa prebrojanih 81,3 miliona prema 74,2 miliona.\nAnketarska grupa je saopštila da "bez obzira da li su se kandidati kandidovali za predsjednika, senatora ili guvernera, marže na anketama u cjelini sugerišu da bi demokratski kandidati imali bolji rezultat, a republikanski kandidati lošiji u odnosu na konačno potvrđeno glasanje".\nAnketari kažu da ne znaju zašto su istraživanja prije izbora bila izvan realne margine, iako je Biden pobijedio, jer su ankete u mjesecima prije izbora nagovještavale nadmoćnu pobjedu Bidena.\n2016. anketari su potcijenili Trumpovu podršku u ključnim državama koje je neočekivano dobio na putu za četvorogodišnji mandat u Bijeloj kući. Anketari su nakon tih izbora zaključili da nisu uzeli u obzir obrazovnu podjelu u američkim glasačkim navikama, da su glasači sa fakultetskim obrazovanjem skloniji da podržavaju demokrate više od republikanaca.\nAutori analize javnog mnijenja za 2020. godinu kažu da nisu sigurni šta je uzrokovalo greške prošle godine, ali sugerišu da bi pad odaziva među ispitanicima, posebno republikancima, mogao biti ključni faktor.\nTrump je često napadao ankete koj su pokazivale da gubi, lažno ih proglašavajući "lažnim" ili govoreći da im je cilj suzbijanje entuzijazma za njegov ponovni izbor.\nAnketari kažu da je nemoguće znati razloge zbog kojih ljudi ne učestvuju u anketama kada uopšte ne odgovaraju na pitanja anketara, odnosno da je nemoguće prema dostupnim podacima utvrditi zbog čega su ankete preuveličavale stvarnu razliku između demokrata i republikanaca.


Slatke muke Saleta Đorđevića! - Sportske.net\nPolufinalna serija ABA lige između Partizana i Zvezde je završena. Crvena zvezda je slavila rezultatom 3:1 u seriji i tako prekinula dominaciju Partizana u mečevima sa “večitim rivalom” – posle više od 20 godina crveno-beli su u jednoj seriji slavili protiv najvećeg protivnika i tako napravili veliki uspeh. Dok se jedan klub raduje, a drugi tuguje, pojedinačne partije košarkaša oba tima su prošle i pomalo nezapaženo, ako ih posmatramo iz ugla reprezentacije. Ako se osvrnemo na njih, možemo slobodno reći da će Sale Đorđević imati slatke muke!\nDomaći igrač koji je svakako obeležio ovu seriju je Nikola Kalinić. Krilo Crvene zvezde je u svakom meču bio na visini zadatka na obe strane terena i čini se da je svojom energijom doneo Zvezdi ono što joj je nedostajalo svih ovih godina, a to je agresivnost, čvrstina, doza sportskog bezobrazluka i velika želja za pobedom, sve osobine koje su krasile mnoge košarkaše Partizana u prošlosti.\nNije svim navijačima poznato da je Nikola Kalinić bio na probi u Partizanu, ali je Duško Vujošević odlučio da ga ne potpiše, na sličan način je nešto ranije promakao i Zvezdi, pa se vratio u Vojvodinu za koju je nastupao do pre dve godine. I pored toga, tadašnji selektor Dušan Ivković ga je poveo na prvenstvo koje je Kalinić iznenađujuće dobro odigrao, što mu je donelo ugovor u Radničkom iz Kragujevca, a posle još blistavijeg reprezentativnog leta se obreo u Crvenoj zvezdi. Kalinić ne prestaje da pruža neverovatne partije, a posle 14,2 poena u proseku u polufinalnoj seriji, uz nestvarnih 66,7% za tri u ova četiri meča, čini se da je njegovo mesto u postavi Srbije zacementirano.\nŠto se ostalih košarkaša Crvene zvezde tiče, Boban Marjanović je u poslednje dve utakmice pokazao zašto je bio MVP regularnog toka Evrolige – I pored toga što je trener Vujošević postavio igru u odbrani sa posebnim fokusom na to da se Marjanoviću onemoguće laki poeni, popularni Bobi je uspeo da postigne 11 i 12 poena uz odličan procenat šuta iz igre i sa linije za slobodna bacanja, pritom uhvativši neke od najbitnijih skokova u napadu na mečevima. Marjanović je do sada samo jednom bio član reprezentacije Srbije, na Evropskom prvenstvu 2011, ali gotovo da nije dobio minutažu i igrao je samo na dva meča. Biće zanimljivo videti da li će jedna ovakva sezona ubediti selektora Đorđevića da ga uvrsti u najboljih 12, pogotovo imajući u vidu naše probleme na poziciji centra posle povlačenja kapitena Krstića.\nKapiten Crvene zvezde Luka Mitrovićje bio poslednji prekobrojni igrač na prošlom okupljanju reprezentacije, a sasvim dobra sezona i možda i najvažnija sporedna uloga u seriji sa Partizanom bi mogle da mu donesu debitantski nastup za A reprezentaciju Srbije na jednom velikom takmičenju.\nNemanja Dangubić, Stefan Jović, a možda čak i Branko Lazić, bi mogli da se nađu na širem spisku selektora, i verovatno bi od njihovih partija u pripremnom periodu zavisilo da li će biti u 12 ili ne. Stefan Jović je ovde u najvećoj prednosti, pošto je prošlog leta bio važan šraf na putu do srebra.\nŠto se Partizanovih igrača tiče, srpske navijače bi najviše trebalo da raduje povratak u velikom stilu kapitena Partizana, Dragana Milosavljevića. Sjajni bek crno-belih je do sada imao velike pehove sa povredama u svojoj karijeri, iako još uvek nije napunio 26 godina. U dva navrata se u košarkaškim krugovima činio sigurnim članom najboljih 12 reprezentacije Srbije, ali je zbog teških povreda morao da propušta velika takmičenja. Posle najteže povrede koju jedan košarkaš može da doživi, povrede ukrštenih ligamenata kolena, niko nije mogao biti siguran kako će Milosavljević izgledati u ovoj sezoni. I zaista, Dragan je po povratku na teren pružao nešto slabije partije, ali je u seriji sa Crvenom zvezdom dokazao da je ponovo sposoban da igra utakmice visokog intenziteta dan za danom i verujem da selektor na njega ozbiljno računa.\nMladi centar Nikola Milutinov je takođe jedno od najprijatnijih iznenađenja ove serije. Iako je još uvek vrlo mlad, a poznato je da centri kasnije sazrevaju, Đorđević možda razmišlja da ga proveri u nekim prijateljskim utakmicama, imajući u vidu da je na deficitarnoj centarskoj poziciji svaki igrač zlata vredan. Milutinov je u seriji imao 8,5 poena uz 5,5 skokova prosečno.\nMilan Mačvan je možda bio i najbolji igrač Partizana u duelima protiv Crvene zvezde. On je prosečno postizao 12,7 poena uz 10 skokova i još jednom dokazao svoj kvalitet. Ipak, Mačvan je poslednje okupljanje pod Dušanom Ivkovićem propustio jer je odbio poziv selektora zbog želje da se bolje spremi za narednu sezonu, dok ga selektor Đorđević prošlog leta nije zvao jer mu se, kako je sam izjavio, Mačvan ne uklapa u koncepciju igre. Videćemo da li će ga ovosezonske partije krilnog centra ubediti da promeni mišljenje.\nTreba pomenuti i Milenka Tepića, koji je odigrao poslednje tri utakmice na svom nekadašnjem nivou, kada je bio standardni član reprezentacije. Ipak, prošlo je pet godina od kako je Tepić bio član reprezentacije Srbije, a imajući u vidu plan Đorđevića da pravi tim koji bi svoj zenit doživeo na Olimpijadi u Riju, bilo bi veliko iznenađenje ako bi on bio u najužem krugu kandidata za najboljih 12.\nKada pogledamo sva ova imena i njihov učinak ove sezone čini se da bi ovog leta najveći broj reprezentativaca mogao da dođe iz naše lige, što se nije desilo u 21. veku!\nOpširniji tekst možete pročitati OVDE.


Objavljen Prikaz zakonodavne aktivnosti sedmog saziva Parlamentarne skupštine BiH (2014 – 2018)\nU izdanju Sekretarijata Parlamentarne skupštine Bosne i Hercegovine (PSBiH) i Informaciono – dokumentacionog sektora PSBiH objavljen je štampani Prikaz zakonodavne aktivnosti sedmog saziva PSBiH u periodu od 2014. do 2018. godine.\nU Prikazu, koji sadrži preciznu statistiku o održanim sjednicama oba doma PSBiH, kao i o sjednicama stalnih komisija PSBiH, navodi se da je na ukupno 63 redovne (64. sjednica počela, ali nije okončana) i 10 hitnih sjednica Predstavničkog doma, te na 42 redovne i šest hitnih sjednica Doma naroda PSBiH doneseno 60 zakona.\nNa sjednicama oba doma PSBiH odbijen je 61 prijedlog zakona, povučeno je 15 prijedloga zakona, dok je zakonodavni postupak obustavljen za 18 prijedloga zakona.\nU Prikazu se precizira da je 36 prijedloga zakona u parlamentarnu proceduru uputilo Vijeće ministara BiH, dok su poslanici i delegati predložili 19 zakonskih prijedloga. Jedan zakon predložila je Privremena zajednička komisija oba doma PSBiH za pripremu i upućivanje u parlamentarnu proceduru Prijedloga zakona o parlamentarnom nadzoru, a četiri prijedloga zakona u parlamentarnu proceduru uputilo je Predsjedništvo BiH.\nU istom periodu PSBiH donijela je 62 odluke, 15 odluka o potvrđivanju, 245 odluka o davanju saglasnosti za ratifikaciju međunarodnih dokumenata, kao i jednu odluku o davanju saglasnosti za otkazivanje Konvencije Međunarodne organizacije rada o podzemnom radu (žene) broj 45 iz 1935. godine.\nUsvojene su i dvije izmjene/dopune Poslovnika Predstavničkog doma PSBiH i tri izmjene/dopune Poslovnika Doma naroda. Usvojene su i četiri deklaracije, jedna rezolucija, dvije strategije, 28 inicijativa, 1006 zaključaka, Kodeks ponašanja poslanika i delegata u PSBiH, te Izmjene i dopune Jedinstvenih pravila za izradu pravnih propisa u institucijama BiH.\nTokom sedmog saziva PSBiH usvojeno je ili primljeno k znanju 415 izvještaja, 47 informacija, te 36 drugih dokumenata.\nNa sjednicama Predstavničkog doma PSBiH poslanici su u protekle četiri godine postavili 1323 pitanja, a dobili 1143 odgovor. Na sjednicama Doma naroda PSBiH delegati su tokom sedmog saziva postavili 118 pitanja i dobili 104 odgovora. (kraj)


Funkcija pomoći koju vrši inspektor\nInspektori u MO i OS BiH pružaju pomoć na teritorijalnoj osnovi, tako da se svako može obratiti najbližem inspektoru sa zahtjevom za pomoć ili informaciju. To uključuje slučajeve za pomoć osoblju iz organizacionih cjelina oružanih snaga bez inspektora i osoblju na lokacijama geografski odvojenim od inspektora njihove komande.\nInspektori ostvaruju saradnju u okviru Sistema inspektora, razmjenjuju informacije, koordiniraju aktivnosti, predavanja i preuzimanja slučaja, ili rješavanje pitanja u svezi nadležnosti inspektora.\nIstražna funkcija inspektora\n(Proces istražnog utvrđivanja činjenica)\nIstražna funkcija inspektora obuhvata dvije metode utvrđivanja činjenica:\nIstraga koju provodi inspektor sa ciljem utvrđivanja činjenica u vezi navoda, problema ili nepovoljnih okolnosti, kako bi nalogodavnom organu dali čvrst osnov za odlučivanje i djelovanje. Odobrava se pismenim nalogom od strane osoba iz člana 9 stav 1 i 40 stav 3, 4 i 7 Uputstva za rad GI MO BiH i inspektora u OS BiH.\nPreliminarna istraga je manje formalan postupak utvrđivanja činjenica koje inspektori slijede kako bi prikupili podatke potrebne za provjeru navoda o nepropisnom postupanju protiv nekog pojedinca. Ovim postupkom nije predviđeno angažovanje nalogodavnog organa, ali ne spriječava nalogodavni organ da naloži pokretanje preliminarne istrage.\nFunkcija obuke koju obavlja Generalni inspektorat\n(Obuka Oružanih snaga uopšte)\nInspektor ima obavezu da obučava osoblje koje nije u funkciji inspektora o tome kako djeluje Sistem inspektora.\nSistem inspektora – inspektori moraju obučiti komandante i njihove vojnike na koji način inspektori doprinose realizaciji misije, te tragati za modalitetima informisanja o svrsi, funkcijama, metodama, prednostima i ograničenjima Sistema inspektora. Inspektori sudjeluju u kursevima koji prethode komandovanju, profesionalnom razvoju oficira, programu razvoja podoficira i drugim aktivnostima i pomažu u pojašnjavanju Sistema inspektora u širem okviru oružanih snaga kako bi se izbjegla moguća zloupotreba inspektora.\nOstala pitanja – tokom procesa pružanja pomoći ili istrage, inspektori doprinose unaprijeđenju MO i OS BiH, tako što druge obučavaju o pravilima i procedurama.\nInspektori integriraju obuku u sve aspekte svojih dužnosti. Kada inspektori primijete da osoblje nije upoznato sa onim što nalaže regulativa, oni objašnjavaju regulativu i razlog njenog uspostavljanja. Kroz rad prenose stečena znanja, "dobre ideje", ili pozitivne primjere zabilježene tokom neke druge aktivnosti.


Čitanjem sa usana je utvrđeno – nije bilo rasizma /foto/ - Sputnjik Srbija\n14:49 09.04.2021 Preuzmite kraći link\nNavodni incident dogodio su tridesetom minutu utakmice ova dva tima, kada se Dijakabi sudario sa Kalom dok je ekipa Kadisa izvodila slobodan udarac u kazneni prostor gostiju.\nPotom su fudbaleri Valensije demonstrativno napustili teren u znak protesta zbog navodnih uvreda na rasnoj osnovi koje je fudbaler Kadisa uputio igraču gostujućeg tima.\nNakon pauze u trajanju od 25 minuta, utakmica je nastavljena i završena u korist domaćina- 2:1.\nU sudijskom izveštaju o incidentu navedeno je da navodno zlostavljanje nije čuo nijedan član sudijskog tima.\nNadležni iz La Lige takođe su analizirali audio-vizuelni materijal dostupan sa utakmice, i uz angažovanje stručnjaka za čitanje sa usana nisu pronašli dokaze o navodnom rasističkom rečniku Kale.\nFudbalski klub Valensija odgovorila je na nalaze La Lige rekavši da „to što nisu pronađeni dokazi ne znači da se stvar nije dogodila“.\n„Klub ni na koji način nije promenio mišljenje o onome što se dogodilo tokom utakmice, nastavljamo sa svojom punom podrškom Diakabiju“.\n„Neophodno je nastaviti sa saradnjom sa La Ligom, institucijama i ostatkom kluba kako bi se osiguralo da se ove vrste rasističkih incidenata više nikada ne ponove“, zaključili su iz Valensije.\n►U Baskiji ima svega – suza, prokletstva i „huliganstva“ /foto, video/\nutakmica, Valensija, dokazi, rasizam


Poseta Srbiji Franka Ristera, delegiranog ministra za spoljnu trgovinu i (...) - La France en Serbie\nAccueil > Aktuelnosti i mediji > Politički odnosi > Zvanične posete > Poseta Srbiji Franka Ristera, delegiranog ministra za spoljnu trgovinu i (...)\nPoseta Srbiji Franka Ristera, delegiranog ministra za spoljnu trgovinu i ekonomsku promociju (26. novembar 2020) [fr]\nVažan trenutak ove posete je bilo potpisivanje Međuvladinog sporazuma o saradnji u oblasti sprovođenja prioritetnih projekata u Srbiji, pre svega vezanih za izgradnju metroa u Beogradu.\nPoseta Srbiji delegiranog ministra za spoljnu trgovinu i ekonomsku promociju Franka Ristera je počela sastankom sa ministrom finansija Sinišom Malim koji je održan pre audijencije kod predsednika Aleksandra Vučića. Nakon audijencije usledila je ceremonija potpisivanje Međuvladinog sporazuma o saradnji u oblasti sprovođenja prioritetnih projekata u Srbiji i konferencija za štampu. Ministar se posle susreo sa francuskom poslovnom zajednicom u Srbiji koja ga je obavestila o dobrim iskustvima u zemlji i potencijalu za razvoj francusko-srpskih razmena mišljenja u ekonomskoj oblasti.\nTokom svoje posete, ministar je iznova izrazio podršku Francuske evropskim integracijama Srbije posebno kroz razvoj infrastrukture uz poštovanje životne sredine i u skladu sa standardima Evropske unije. Tokom svog izlaganja pred medijima, predsednik Vučić je sa svoje strane zahvalio ministru na dolasku tokom ovog posebno teškog perioda obeleženog epidemijom Covid-19 u naše dve zemlje.\nMeđuvladin sporazum koji je potpisan 26. novembra će biti okvir za realizaciju ekonomskih strkturnih projekata u skladu sa strateškim partnerstvom koje je potpisano 2011. Sporazum sadrži vrlo konkretne odredbe počevši od realizacije prve faze projekta beogradskog metroa. Srbija je potvrdila da je izabrala da se obrati francuskim preduzećima okupljenim oko Alstoma. Sporazum takođe predviđa učešće francuskih preduzeća u automatizaciji mreža za distribuciju električne energije u Srbiji preko Šnajder Elektrika koji je već prisutan u zemlji kako bi se suštinski smanjila potrošnja električne energije u industriji i domaćinstvima.\nPhotos: Dimitrije GOLL/Predsedništvo Republike Srbije\nU skladu sa obavezama koje je preuzeo predsednik Republike, Emanuel Makron, prilikom posete Beogradu 15. i 16. jula 2019, Francuska se mobilisala da finansijski podrži infrastrukturne projekte u Srbiji. To se ogleda kroz donaciju od 8,3 miliona evra za izradu studije izvodljivosti za beogradski metro koju će realizovati Ežis Raj ali i kroz subvencije i zajmove francuske Vlade i njenog operatera, Francusku agenciju za razvoj, čija se regionalna kancelarija nalazi u Beogradu i koja treba da poveća svoje aktivnosti u Srbiji već 2021. u oblasti održivog razvoja.\nFrancuske investicije u Srbiji su dobile na intenzitetu tokom dve poslednje godine kroz dolazak dve velike francuske grupacije i koncesije za javni sektor 2017. i 2018. godine : centar za preradu otpada u Vinči sa konzorcijumom Suez-Itochu i beogradski aerodrom Nikola Tesla sa Vensi Erport. Sa više od 100 francuskih preduzeća prisutnih u Srbiji, Francuska je šesti strani investitor u zemlji u periodu od 2010. do 2019. sa ukupnim iznosom investicija od 1,3 milijarde evra.\nBudući da epidemiološka situacija nije dozvolila da se organizuje prijem u čast francuske zajednice u Srbiji, ministar je želeo da joj uputi video poruku:\npublie le 30/11/2020


Izjava o politici kvaliteta - AutoDjope\nauto oprema i kozmetika za Vaseg ljubimca na 4 tocka\nAutoĐope d.o.o je doneo odluku da uspostavi ,implementira dokumentuje i održava Integrisni sistem menadžmenta (IMS) i kontinuirano poboljšava sve radne procese u cilju unapredjenja efikasnosti i efektivnosti sistema.Sve se ovo sprovodi u skladu sa zahtevima standarda ISO 9001, ISO 14001, OHSAS 18001 kao i zakonskih propisa ,zaštite na radu ,finansijskog poslovanja ,radnih odnosa . U skladu sa time, odluke menadžmenta se donose sa ciljem ispunjavanja zahteva naših korisnika,zaposlenih i svih zainteresovanih strana .\nVrhunski kvalitet se realizuje uz istovremeno sniženje troškova, sniženje negativnog uticaja na životnu sredinu, smanjenje utroška energije, povećanje efektivnosti, efikasnosti, produktivnosti, bezbednosti zaposlenih i zaštite na radu.\nTimski rad rukovodilaca i zaposlenih obezbeđuje funkcionisanje IMS uz besprekorno odvijanje svih poslovnih procesa uz planiranje, preventivu i poboljšavanje koje su prepoznatljiv stil rada u organizaciji.\n„Kvalitet nije luksuz to je naša obaveza” – je izreka koja je osnov u realizaciji radnih aktivnosti svakog člana našeg kolektiva.\n– JednostavanWebSajt.com –


Vesti online / Vesti / Srbija / Opozicija se sastala sa Hanom, Obradović i Radulović nisu pozvani\nEvropski komesar za proširenje Johanes Han razgovarao je danas u sedištu delegacije EU u Srbiji sa predstavnicima jednog broja opozicionih političkih stranaka, a teme su bile strategija EK za Zapadni Balkan, odnos vlasti prema opoziciji, sloboda medija...\nLideri opozicionih stranaka posle sastanka sa Johanesom Hanom\nSastanku sa Hanom prisustvovali su predsednik DS Dragan Šutanovac, predsednik LDP Čedomir Jovanović, lider PSG Saša Janković, potpredsednik Narodne stranke Nikola Jovanović, lider LSV Nenad Čanak, predsednik SDS Boris Tadić i lider Nove stranke Zoran Živković.\nKako su novinarima rekli predstavnici opozicije, sa Hanom su razgovarali o strategiji EK za Zapadni Balkan, odnosu vlasti prema opoziciji, vladavini prava i slobodi medija.\n* "Čini mi se da je Evropa sve dalja Srbiji"\n* Dojče vele: Da li biste se kladili na Srbiju?\nLider DS Dragan Šutanovac kaže da je pozitivno što je EU donela strategiju za Zapadni Balkan, ali je ukazao da se u Srbiji ne sprovode reforme i da "kaskamo za Evropom".\n- Razgovarali smo o geostrateškom položaju u regionu, KiM, BiH i da u Srbiji moraju da se sprovode reforme, bez obzira na velike probleme. Pored standardnih pitanja koji se tiču ljudskih prava, stanja u medijima naglasili smo da ne postoji dijalog, čak ni u parlamentu - rekao je Šutanovac.\nBoris Tadić (SDS) je novinarima preneo da je na sastanku otvorio pitanje koje se tiče "veze između organizovanog kriminala i političke elite u Srbiji".\nTadić je rekao i da je ubistvo Olivera Ivanovića pripremano u medijskom smislu i dodao da želi ozbiljnu istragu.\nHanu je rekao i da opozicija doživljava napade od Aleksandra Vučića koji smatra da oni, kada se obrate EU, "cinkare i kritikuju zemlju". "EU nije inostranstvo za nas, mi smo zemlja u procesu integracija", podvukao je Tadić.\nPredsednik LDP Čedomir Jovanović kaže da je opozicija imala "uobičajen" sastanak i da je na njemu bilo reči o novoj strategiji EU i uslovima koji se nalaze pred Srbijom kako bi završila proces evropskih integracija.\n- Što se tiče LDP smatramo da je neophodno postići što brži dogovor sa Kosovom, stabilizovati Bosnu, ubrzati ekonomske reforme i staviti tačku na instant krize koje potpuno uništavaju odnose u društvu, a odgovornost za to je u velikoj meri na vlasti, ali i na nama iz opozicije - rekao je Jovanović.\nOn je dodao da LDP daje punu podršku dijalogu koji se vodi sa Prišstinom i nastojanjima da se postigne pravno obavezujući sporazum što je, kako kaže, predulsov ključnog iskoraka u procesu evropskih integracija.\nNa pitanje da li je bilo reči o vladavini prava i slobodi medija, Jovanović je kazao da su to "večite teme susreta" i da je EU po tom pitanju jasna, te da se to sada pominje i u strategiji, ali napominje da ne treba "gajiti iluziju" jer je prioritet u ovom trenutku za Evropu - rešavanje Kosova.\nPredsednik Nove stranke Zoran Živković je kazao da je zajednički stav onih koji su došli na sastanak sa Hanom da se zalažu za to da Srbija bude deo EU.\nOdnosi u regionu, vladavina prava, sloboda medija, političke slobode bile su teme na koje smo "upozorili" predstavnike Brisela, rekao je Živković i objasnio da su to uradili, ne kako bi tražili pomoć, već da bi, kako kaže, u Briselu budu "svesni sa kim razgovaraju".\n- Moja uloga na sastanku je bila da upozorim Hana i druge iz EK da u Srbiji na vlasti imaju sagovornika koji ih laže, jedno priča drugo radi, a treće govori... - rekao je Živković.\nNa sastanak nisu bili pozvani lider pokreta Dveri Boško Obradović i Dosta je bilo Saša Radulović.


Dodik: Hrvatskoj je najpametnije da odmah pusti Lukajića – Kakanj-X\nPredsjednik Republike Srpske Milorad Dodik rekao je da bi Hrvatskoj zbog održavanja međusobno dobrih odnosa sa RS i BiH bilo najpametnije da odmah pusti na slobodu pukovnika Vojske Republike Srpske Daneta Lukajića, koji je uhapšen jučer u Ličkom Petrovom Selu zbog sumnje da je počinio navodni ratni zločin u logoru “Manjača”.\nOn je istakao da će RS učiniti sve što bude mogla da pomogne pukovniku Lukajiću. Dodik je ponovio da je to hapšenje nedopustivo i izrazio uvjerenje da je riječ o obliku fašizma. On je dodao da to nije u jurisdikciji hrvatskog pravosuđa, već da je, ako ima nečega, to u nadležnosti BiH.\nLukajić je uhapšen jučer u Ličkom Petrovom Selu prilikom odlaska na obilježavanje Dana sjećanja na Jadovno i 77 godina od stradanja više od 40.000 ljudi u kompleksu ustaških logora smrti Gospić-Jadovno-Pag.


Antropometrijsko i funkcionalno mjerenje Marije Vuković i Slađane Perunović\nDijagnostički centar Fakulteta za sport i fizičko vaspitanje Univerziteta Crne Gore ugostio je 19. jula stipendiste Crnogorskog olimpijskog komiteta Mariju Vuković i Slađanu Perunović, seniorske reprezentativke Crne Gore u atletici. Marija Vuković biće jedina predstavnica Crne Gore na Svjetskom prvenstvu u Atletici, koje se od 4. do 13. avgusta održava u Londonu.\nDoc dr Danilo Bojanić i mr Ivan Vasiljević su sa atletičarkama u Dijagnostičkom centru, koji je akreditovalo Ministarstvo nauke i sistematizovao Univerziteta Crne Gore kao naučnoistraživačku instituciju, obavili detaljno antropometrijsko mjerenje sa svim relevantnim parametrima, kao i mjerenje funkcionalnih sposobnosti.\nReprezentativke su na osnovu inovativnog instrumenta Tanita vage imali uvid u procentualni sadržaj masti u strukturi tijela, kao i segmentnu analizu procenta masti. Dobijene su takođe i informacije o procentualnim vrijednostima mišićne i koštan e mase, kao i parametri metabolizma. Atletskim reprezuentativkama su takođe procijenjeni parametri funkcionalnih sposobnosti i na osnovu Harvardskog step testa, dobijene su vrijednosti aerobnih kapaciteta. Osim navedenih karakteristika i sposobnosti, atletičarke su testirane i na Podoskopu, instrumentu za plantarnu analizu stopala.\nNa Fakultetu za sport i fizičko vaspitanje su zadovoljni dobijenim rezultatima i nastavkom aktivnosti Dijagnostičkog centra i baze sportista koje stipendira Crnogorski olimpijski komitet. Dijagnostika u sportu namijenjena je svima koji prepoznaju potrebu da na savremen, naučno zasnovan i verifikovan način pristupe provjeri svog trenutnog fizičkog stanja i da na osnovu toga isplaniraju buduće korake. Ona predstavlja neizostavni dio procesa planiranja, kontrole i realizacije trenažnog procesa.


Sindikat za NERADNU NEDELJU u Srbiji: Radnici nedovoljno zaštićeni\nAsocijacija slobodnih i nezavisnih sindikata (ASNS) ukazala je da su radnici u Srbiji manje zaštićeni nego u regionu, i da bi bilo dobro da predstavnici vlasti kad porede ekonomske pokazatelje govore i o tome.\nSindikat je u saopštenju podsetio da je odbijen njihov predlog da za zaposlene u trgovini nedelja bude neradni dan, dok je u Severnoj Makedoniji usvojen zakona kojim se nedelja uvodi kao neradan dan za 92 odsto zaposlenih.\n“Oni koji u Severnoj Makedoniji moraju, zbog zahteva tehnoloških procesa, da rade nedeljom dobiće zaradu uvećanu za 50 odsto, a radnici u tržnim centrima koji rade nedeljom imaće uvećane zarade za 100 odsto, plus će tržni centri izdvajati dva odsto prihoda ostvarenog radom nedeljom za izgradnju dečijih vrtića”, naveo je ASNS.\nU Srbiji, kako je istaknuto, “zaposleni u velikim trgovinskim lancima ne samo da i dalje rade nedeljom i praznikom, već zbog manjka radnika pored svog, rade još po dva ili tri posla za istu zaradu, nešto višu od minimalne”.\nASNS je naveo da će u Crnoj Gori od januara 2022. godine minimalna zarada biti 450 evra ili 52.915 dinara, a u Srbiji oko 35.000 dinara.\n“Pozdravljamo grandiozne procente, stope rasta i druge statističke discipline vlasti u Srbiji, ali okrenimo se i vratimo malo na suštinu, a to su radnici, njihov položaj, njihovo dostojanstvo, sigurnost radnog mesta, zaštita od otvorenog i maskiranog mobinga i ono osnovno, poštene zarade i mogućnost da radnici i njihove porodice prežive”, ukazao je sindikat u saopštenju.\nPredsednik AKB o obustavi rada za BIZLife: “Ne možete da zaobiđete 10.000 advokata”


Dom Zdravlja Lapovo online :: Medjunarodni dan UNICEF-a\nMedjunarodni dan UNICEF-a\nNakon osnivanja Svetske organizacije, Generalna skupština UN je 11. decembra 1946. godine osnovala organizaciju za pomoć deci –UNICEF, odnosno Fond Ujedinjenih nacija za decu. Radi se o vodećoj svetskoj organizaciji koja se brine o deci, njihovim pravima i životnim potrebama. Deluje na osnovu Konvencije UN o pravima deteta, a njegova osnovna uloga je da u saradnji sa vladama i civilnim sektorom pomaže u promociji, zaštiti i ostvarivanju prava dece. Osnovna ideja vodilja aktivnosti koju sprovodi sadržana je u ideji da “čovečanstvo duguje deci najbolje što ima”.\nU Republici Srbiji ove 2017. kao i nekoliko godina unazad, UNICEF realizuje nekoliko važnih projekata. U oblasti ranog razvoja deteta to su projekti “Zdravlje” i “Učenje u ranom detinjstvu”, u sferi obrazovanja “Inkluzivno obrazovanje”, u sistemu dečije zaštite “Jačanje ugroženih porodica”, “Nasilje nad decom”, “Pravda za decu” i “Praćenje prava dece”. Kao odgovor na izbegličku i migrantsku krizu, UNICEF u Srbiji sa partnerima realizuje projekat “Izbeglička i migrantska kriza”, i u cilju pomoći deci uspostavio je dečije kutke i kutke za majke i bebe.


REKONSTRUKCIJA TE za ekološki čista Pljevlja | Pink M\nREKONSTRUKCIJA TE za ekološki čista Pljevlja\nRealizacijom projekta ekološke rekonstrukcije prvog bloka Termoelektrane TE Pljevlja, Crna Gora će postati prva zemlja u regionu koja će izvršiti potpunu tehničko-ekološku sanaciju objekta starog 36 godina. U planu je i izgradnja toplotne stanice, čime će se intenzivirati proces toplifikacije i staviti tačka na rješavanje ekoloških problema Pljevalja, rekao je Vikend novinama izvršni rukovodilac Funkcionalne cjeline proizvodnja u EPCG Luka Jovanović.\nOdluka o ekološkoj rekonstrukciji, vrijednoj 40 miliona eura i toplifikaciji Pljevalja donijeta je zbog prekida saradnje sa češkom kompanijom Škoda Praha, koja Vladi nije ponudila prihvatljiv model finansiranja izgradnje drugog bloka TE, pa je ovaj projekat trenutno na čekanju.\nU međuvremenu, biće izvršena nadogradnja i rekonstrukcija postojeće opreme, čime će se ispuniti direktive EU u pogledu zaštite vazduha, vode i zemljišta i donekle osigurati stabilnost elektroenergetskog sistema.\nU strukturi proizvodnih kapaciteta u regionu preovladavaju termokapaciteti i većina njih ne ispunjava zahtjeve evropske regulative iz oblasti zaštite životne sredine.\nIpak, primjenjujući nove direktive EU te termoelektrane će moći da rade od januara 2018. do 2023. godine još 20.000 sati.\n– U takvoj situaciji je i sadašnje stanje prvog bloka, ali ekološkom rekonstrukcijom će mu se produžiti radni vijek za 20 godina, a time postići i dodatna stabilnost elektroenergetskog sistema – kazao je Jovanović, koji je izabran za vođu ovog projekta.\nU toku je javni poziv za izradu idejnog projekta ekološke rekonstrukcije, koji traje do 1. februara. Predviđeno vrijeme izrade projekta je sedam mjeseci, nakon čega će biti izabran izvođač radova i oprema koja će se instalirati u naredne tri godine.\nUz nove direktive EU termoelektrane će moći da rade od januara 2018. do 2023. godine još 20.000 sati.\nGovoreći o ranijim rekonstrukcijama TE Pljevlja, Jovanović je rekao da je 2009. modernizovan sistem za kontrolu i upravljanje. Tada je zamijenjeno elektrofiltersko postrojenje, sistem pobude i rotor niskog pritiska na turbini uz povećanje snage bloka sa 210 na 218.5 megavati.\n– Kasnijim rekonstrukcijama, između 2012. i 2016. godine, snaga bloka dostigla je 225 megavati. Višemilionskom investicijom došlo je do zamjene elektrofiltera i smanjena je emisija čestica prašine sa prosječnih 350 na oko 15 miligrama po metru kubnom. Takođe, sistem upravljanja zamijenjen je jedinstvenim i savremenim sistemom DCS, koji je u stanju da realizuje funkcije mjerenja, upravljanja, regulacije, signalizacije, tehnoloških zaštita, nadzora i praćenja ekonomičnosti rada bloka – ukazao je Jovanović.\nPlanirana rekonstrukcija će, prema njegovim riječima, doprinijeti izgradnji sistema za otpadne vode, odsumporavanje, denitrifikaciju, a unaprijediće se i rad elektrofilterskog postrojenja i rekonstruisati sistem transporta nus produkata sagorijevanja.\nU planu je i sistem pomoćnog goriva sa pomoćnom kotlarnicom, sistem unutrašnjeg transporta pepela i šljake, kao i mjere zaštite od buke koju proizvodi TEP.\nKomentarišući okončanje saradnje sa Škoda Prahom, Jovanović je istakao da se godinu od potpisivanja ugovora sa Česima intenzivno pregovaralo.\n– Partner nije obezbijedio prihvatljiv model finansiranja iako se radilo o ogromnom poslu, kako za Vadu, tako i za EPCG i Škoda Prahu. Uprkos naporima svih strana, na kraju je donijeta realna odluka, ali ona ne znači da smo odustali od realizacije tog projekta – zaključio je Jovanović.\nAUTOR: PinkM/Vikend novine\nTAGOVI:EPCGluka jovanovićTE Pljevlja\nEPCG: Pokriven akumulirani gubitak od oko 157 miliona eura\nEPCG: Sporazum o izmirenju duga i u januaru\nDPS: Da je SDP odgovorna, Crna Gora bi odavno imala drugi blok TE Pljevlja\nVLADA ĆE tražiti pomoć finansijske institucije da A2A što prije izađe iz EPCG


Referentna kamatna stopa zadržana na nepromenjenom nivou, prosečna repo stopa povećana na 0,24%\nNepromenjene su ostale i stopa na depozitne olakšice (0,10%) i stopa na kreditne olakšice (1,90%), ali je preduzeta prva mera ka pooštravanju monetarnih uslova – prosečna repo stopa na jučerašnjoj reverznoj repo aukciji povećana je za 13 baznih poena, na 0,24%.\nDonoseći ovakve odluke, Izvršni odbor je imao u vidu da je viši nivo inflacije u odnosu na početak godine, slično kao i u drugim zemljama, u najvećoj meri posledica niske prošlogodišnje baze i faktora na strani ponude, na koje monetarna politika ne može da utiče. Reč je pre svega o rastu svetskih cena nafte i drugih primarnih proizvoda prethodnih meseci, što je, uz zastoje u globalnim lancima snabdevanja, dovelo do viših troškovnih pritisaka na svetskom i domaćem tržištu. Pored toga, na domaćem tržištu od aprila izraženije rastu cene povrća zbog suše, što je uticalo na to da inflacija u avgustu iznosi 4,3% međugodišnje. Da je reč o pritiscima pre svega na strani ponude, pokazuju i dalje niska i stabilna bazna inflacija (1,8% međugodišnje u avgustu), kao i kratkoročna i srednjoročna inflaciona očekivanja, koja se u slučaju finansijskog sektora i privrede nalaze oko centralne vrednosti cilja.\nIzvršni odbor Narodne banke Srbije očekuje da će se međugodišnja inflacija u narednih nekoliko meseci najverovatnije naći na višem nivou nego u avgustu i, slično situaciji u ostalim zemljama u okruženju, iznad gornje granice ciljanog koridora, ali da se, sa iščezavanjem efekta ovogodišnjeg rasta svetskih cena primarnih proizvoda i troškovnih pritisaka u proizvodnji i transportu u drugoj polovini naredne godine, očekuje povratak inflacije prvo u ciljni okvir, a zatim i na nivo ispod centralne vrednosti cilja.\nIzvršni odbor konstatovao je da je Narodna banka Srbije, u skladu s već najavljenom spremnošću da reaguje i između dva sastanka Izvršnog odbora, započela prilagođavanje monetarnih uslova tekućim i očekivanim monetarnim kretanjima. Narodna banka Srbije je u periodu od prethodnog sastanka imala proaktivan pristup i preduzela je nekoliko aktivnosti ka održanju monetarne stabilnosti:\nDoneta je odluka da se od oktobra prestane sa organizovanjem aukcija repo kupovine hartija od vrednosti, putem kojih je bankama u prethodnom periodu obezbeđivana dinarska likvidnost na rok od tri meseca po veoma povoljnim uslovima (0,10%).\nPored toga, na jučerašnjoj prvoj reverznoj repo aukciji u oktobru Narodna banka Srbije je povećala prosečnu izvršnu repo stopu za 13 baznih poena – s prethodnih 0,11% (koliko je u proseku iznosila od početka godine) na 0,24%.\nNa ovaj način, efektivno su pooštreni monetarni uslovi, bez promene referentne kamatne stope i koridora kamatnih stopa, a kako je i najavljeno, koristeći na pravi način fleksibilnost u sprovođenju monetarne politike koju domaći monetarni okvir pruža Narodnoj banci Srbije.\nNarodna banka Srbije će, kao i do sada, nastaviti detaljno i pažljivo da prati celokupna kretanja u domaćem i međunarodnom okruženju, tako da će i u narednom periodu biti spremna da, u slučaju potrebe, nastavi da adekvatno reaguje svim raspoloživim instrumentima monetarne politike, radi održanja monetarne i finansijske stabilnosti.\nRazmatrajući pokazatelje ekonomske aktivnosti, Izvršni odbor ističe da je premašivanje pretkriznog nivoa već u prvom tromesečju ove godine rezultat istovremenog rasta i proizvodnog potencijala, kao i da je kretanje dostupnih pokazatelja za treće tromesečje u skladu s projekcijom rasta bruto domaćeg proizvoda od 6,5% u ovoj godini, pri čemu postoji mogućnost da rast bude i veći. Pozitivnim trendovima naročito doprinose efekti prethodno donetih mera monetarne i fiskalne politike i po tom osnovu očuvano investiciono i potrošačko poverenje, kao i proizvodni kapaciteti i radna mesta. U skladu s tim, Izvršni odbor očekuje da će na nivou godine najveći doprinos rastu bruto domaćeg proizvoda poteći od fiksnih investicija i lične potrošnje. Pozitivan doprinos očekuje se i od neto izvoza, zahvaljujući bržem rastu izvoza robe i usluga od uvoza. U smeru popravljanja eksterne pozicije i nadalje će delovati rast izvoznih kapaciteta, podstaknut visokim prilivom stranih direktnih investicija, kao i očekivani globalni ekonomski oporavak. Kada je reč o privrednom rastu u srednjem roku, Izvršni odbor je imao u vidu da je projekcija Narodne banke Srbije nedavno povećana sa 4,0% na raspon od 4% do 5%, s obzirom na najavljene brojne infrastrukturne projekte i njihove direktne i indirektne efekte na bruto domaći proizvod.\nIako kretanja u međunarodnom okruženju još uvek u najvećoj meri zavise od toka pandemije, ubrzan oporavak svetske privrede se nastavlja, zahvaljujući napretku u vakcinaciji stanovništva i podršci ekonomskih politika vodećih svetskih ekonomija. Rizici za rast globalne ekonomije i dalje su novi sojevi virusa, kao i povremeni zastoji u lancima snabdevanja i neravnoteže na tržištu rada, jer povećavaju troškove proizvodnje. Pokazatelji privredne aktivnosti našeg najznačajnijeg ekonomskog partnera, zone evra, nastavili su da se kreću u pozitivnoj zoni, podržani rastom novih porudžbina u uslovima rastuće tražnje, uprkos i dalje prisutnim zastojima u globalnim lancima proizvodnje. Iako se ne očekuje da Evropska centralna banka poveća kamatne stope u skorije vreme, ubrzanje rasta zone evra, kao i viša inflacija od početka ove godine, povećavaju očekivanja da bi u decembru mogla da razmatra izmene u programu kupovine aktive. Ni Sistem federalnih rezervi najverovatnije neće povećati svoje kamatne stope ove godine, pri čemu za sada nije izvesno ni da će se to dogoditi u narednoj godini. Ipak, u novembru bi mogla biti doneta odluka o smanjenju obima kupovine aktive od strane Sistema federalnih rezervi u okviru programa kvantitativnih olakšica, što bi moglo da se odrazi na niži priliv kapitala u zemlje u usponu, uključujući i Srbiju, te je i po tom osnovu potrebna opreznost u vođenju monetarne politike. Izvršni odbor je imao u vidu i to da je kretanje cena nafte i drugih primarnih proizvoda i dalje u velikoj meri promenljivo i da zavisi od velikog broja faktora ponude i tražnje, kao i da je njihov rast nastavljen i tokom septembra.\nPrioritet monetarne politike i dalje će biti obezbeđenje cenovne i finansijske stabilnosti, uz podršku što bržem rastu naše privrede i zaposlenosti, daljem rastu izvoznog sektora, kao i povoljnom investicionom ambijentu.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 9. novembra 2021.


Nova Honda CR-V u prodaji od jeseni\nHonda je novi CR-V predstavila još prošle godine na Salonu automobila u Los Anđelesu, evropska premijera je održana u martu ove godine u Ženevi, a prodaja na Starom kontinentu konačno počinje ove jeseni.\nNovi CR-V će u Velikoj Britaniji (gde će se i proizvoditi) biti dostupan od 1. oktobra, a najavljuje se da je novi model lakši, prostraniji, aerodinamičniji i ekonomičniji u odnosu na dosadašnju verziju.\nU ponudi će biti 4x2 i 4x4 verzije, dva motora (2.2 i-DTEC dizelaš sa 150KS i 350 Nm i 2.0 i-VTEC benzinac sa 155KS i 192 Nm), kao i šestostepeni manuelni i petostepni automatski menjač.\nTakođe, sledeće godine će ponudu obogatiti i manji 1,6 litarski dizelaš sa 120KS i 300 Nm.\nŠto se dimenzija tiče, novi CR-V je dugačak 4570 mm, visok 1650 mm, međuosovinsko rastojanje je 2630 mm, dok zapremina portljažnika iznosi 589 litara (sa oborenim zadnjim sedištima 1669 litara).


Snimanje kostiju za nekoliko sekundi uz savremenu opremu na UKC RS – Novosti Plus\nStručnjaci iz SAD edukovali su kadar Univerzitetskog kliničkog centra Republike Srpske za pravilnu upotrebu “Lodoks” rendgenskog uređaja vrijednog 1.700.000 konvertibilnih maraka koji omogućava da za samo nekoliko sekundi budu snimljene sve kosti u tijelu sa malom dozom radijacije.\nGeneralni direktor UKC-a Republike Srpske Vlado Đajić istakao je da je ova zdravstvena ustanova prva u regionu koja je nabavila ovakav tip uređaja, što potvrđuje orijentaciju ka što kvalitetnijem zbrinjavanju pacijenata.\n“Nabavljamo aparate kakve nemaju ni zemlje mnogo bogatije od Republike Srpske, a naše opredjeljenje će i dalje biti nabavka najsavremenije opreme i edukacija kadra”, rekao je Đajić.\nNačelnik Zavoda za kliničku radiologiju u UKC-u Srpske Saša Vujnović istakao je značaj nabavke ovog aparata koji omogućava snimanje svih kostiju u tijelu u vrlo kratkom periodu sa dozom radijacije manjom od snimanja pojedinačne kosti.\nOn je rekao novinarima u Banjaluci da će ovaj aparat doprinijeti da pacijenti budu zbrinuti na još bolji način nego do sada.\nVujnović je izrazio zadovoljstvo što je, i nakon otvaranja novoizgrađenog dijela UKC-a Srpske, nastavljen proces usavršavanja kadra, kao i nabavke najsavremenije opreme.\nIzvršni direktor kompanije “Lodoks” za Sjevernu Ameriku Marti Kulis rekao je da je da je sistem jedinstven, te da je specifičan po tome što mu je potrebno 13 sekundi da snimi cijelo tijelo u jednoj ravni sa niskom dozom zračenja.\n“Snimanje tijela u dvije ravni traje oko dva minuta, zajedno sa generisanjem slike, a zbog veoma niske doze zračenja ovaj uređaj se može koristiti za djecu i trudnice”, rekao je Kulis.\nOn je izrazio zadovoljstvo što je imao priliku da sa kolegama iz SAD instalira i pusti u rad ovaj aparat, te edukuje kadar UKC-a Srpske za rukovanje.\n“Kadar koji je obučavan pokazao je veliku posvećenost poslu i zavidan nivo znanja, kao i želju da savladaju nove tehnologije da bi bili što bolji u svom radu”, rekao je Kulis.\n← Stanište „Gromiželj“ zaštitila Vlada Republike Srpske\nHOROSKOP – Petak 25. oktobar →


Za kulturu Mojkovca do kraja godine izdvojiće više od 50.000 eura | Analitika - Informativni Portal\nZa kulturu Mojkovca do kraja godine izdvojiće više od 50.000 eura\nOve godine, za Mojkovačku filmsku jesen izdvojićemo 16.000 eura i zajedno ćemo raditi na promociji i jačanju tog brenda, a za projekte očuvanja kulturnih dobara u ovom gradu, samo do kraja tekuće godine, izdvojićemo oko 38.000 eura, saopštio je ministar kulture Aleksandar Bogdanović.\nObjavljeno: 12. 06. 2019 - 19:17 Promjenite veličinu teksta: A A A\n“Uz to, Ministarstvo kulture uskoro će predstaviti novi umjetnički program koji ćemo organizovati na sjeveru tokom ljeta, a Mojkovac će i u tom segmentu biti nezaobilazan”, rekao je on tokom sastanka sa predsjednikom opštine Mojkovac Rankom Mišnjićem i njegovim saradnicima.\nDa je tako, kako je on kazao, potvrđuje činjenica da su već počele pripreme za Mojkovačku filmsku jesen, da su sve obimnije aktivnosti na istraživanjima arheološkog lokaliteta „Brskovo“, ali i da lokalni Centar za kulturu u sve većoj mjeri organizuje programe namijenjene mladima.\nTokom razgovora sa predstavnicima lokalne uprave i Centra za kulturu, ministar Bogdanović upoznao se i sa ostalim planovima koji se tiču unaprijeđenja kulture u tom gradu.\nPritom, on je pozvao stvaraoce iz Mojkovca da sa svojim idejama učestvuju na drugom konkursu u okviru programa „Kreativna Crna Gora“, koji će tokom ljeta raspisati Ministarstvo kulture.\nBogdanović je zaključio i kako se u narednom periodu očekuje veća aktivnost lokalnih institucija kulture na polju međunarodnih programa saradnje, te kako je Ministarstvo kulture u potpunosti spremno da im u tim aktivnostima pruži podršku.\nTagovi: Mojkovac Ministarstvo kulture\n12. 06. 2019 - 20:45\nOno za dan opstine na gradskom trgu gostuje neki pjevac (ako ne pada kisa )


ZELJKOVIĆ: U SRPSKOJ POZITIVNA JOŠ 242 LICA, DVOJE LJUDI UMRLO\nU Republici Srpskoj u protekla 24 časa evidentirana su još 242 lica zaražena virusom korona, što je još jedan negativan rekord kada je riječ o broju novozaraženih, izjavio je direktor Instituta za javno zdravstvo Srpske Branislav Zeljković.\n"Nažalost, naši apeli nisu urodili plodom i zato imamo izuzetno pogoršanu epidemiološku situaciju u Republici Srpskoj", rekao je Zeljković na konferenciji za novinare u Banjaluci.\nOn je najavio da će Institut danas uputiti lokalnim zajednicama dopis sa potrebnim preporukama, te istakao da svaki krizni štab u Srpskoj, u skladu sa potrebom, može uvesti oštrije mjere od propisanih.\nEpidemiolog Jela Aćimović rekla je da je najviše zaraženih lica iz Banjaluke, njih 43.\nIz Pala su 23 lica, 20 iz Istočnog Novog Sarajeva, 19 iz Istočne Ilidže, 17 iz Zvornika, 15 iz Bijeljine, 11 iz Laktaša, po deset iz Trebinja i Šipova, devet iz Prijedora, osam iz Nevesinja, sedam iz Sokoca, po pet iz Srpca i Čelinca, po četiri iz Kotor Varoši i Foče.\nOna je navela da su među zaraženima 133 muškarca i 109 žena, te da su u protekla 24 časa prijavljena dva smrtna slučaja muškaraca starije i srednje životne dobi iz Šipova i Petrova.


Širom Mlečnog puta postoji niz takozvanih stelarnih tokova, skupova zvezda na mestima na kojima su nekad bile patuljaste galaksije ili jata. Nekad davno one su se sudarile sa Mlečnim putem i razbile se, ostavljajući za sobom tok orbitirajućih zvezda koje kruže oko galaktičkog centra. Jedan takav stelarni tok S1 otkriven prošle godine – prolazi direktno putanjom našeg Sunca, navodi “Cnet”.\nNaučnici nisu još sigurni šta je čini ali postoji niz kandidata, uključujući slabo interaktivne masivne čestice (WIMP), gravitaciono interaktivne masivne čestice (GIMP) i aksioni – hipotetičke elementarne čestice crne materije.\nNaučnici smatraju da trenutni WIMP detektori verovatno neće videti crnu materiju iz toka S1, međutim trebalo bi da detektuju “aksionsku crnu materiju”.\nSmatra se da crna materija čini čak 85 odsto sveukupne materije univerzuma, pa bi detektovanje njenih čestica – ili čestice – suštinski izmenilo način na koji posmatramo svemir.


Studentski centar sa kaskadnim krovom od solarnih panela - Gradjevinarstvo.rs\n06.11.2020. | Gradjevinarstvo.rs\nPobednik konkursa za najbolji projekat studentskog centra Univerziteta Johns Hopkins u Baltimoru u državi Merilend je "The Village". Projekat kompanije BIG obuhvata prostor od 14.000m² koji je zamišljen kao velika dnevna soba. Nalaziće se u blizini postojećeg otvorenog prostora u kampusu i centar je projektovan tako da poboljša pristup između šireg kampusa i susedne zajednice Charles Villagea. Ovaj održivi studentski centar karakterisaće drvena konstrukcija i krov pokriven solarnim panelima.\nThe Village - održivi studentski centar (Foto: BIG)\n"The Village" će uključivati prostore za opuštanje i druženje, kao i prostore za kreativne i scenske umetnosti, studentske potrebe, foajee, digitalni medijski centar, prostor za kulturna dešavanja i trpezariju u holu koja će biti povezana sa novim trgom. Objekat je zamišljen kao centralna dnevna soba okružena prostorima prilagođenim potrebama zajednice Hopkins, jer je odavno prepoznato kao okupljalište svih građana.\nThe Village - održivi studentski centar\nPošto će se zgrada nalaziti na kosoj površini, stepenica će biti svuda, i unutar prostora i okolo objekta. Zbog kaskadnosti lokacije, i sam krov objekta če biti u različitim nivoima. Direktan ulazak će biti omogućen sa sva četiri nivoa zgrade, dok će istovremeno otvorenost održavati prijateljsku atmosferu. Posetioce i studente će dočekati otvorena fasada zgrade sa oblastima za obedovanje, uživanje i druženje, odakle će se moći direktno prostupiti sunčanim zelenim površinama na trgu.\nU planu je da "The Village" bude pretežno izgrađen od drveta sa velikim zastekljenim površinama odakle će dopirati prirodna svetlost što će smanjiti potrebu za veštačkim osvetljenjem. Na krovu će se nalaziti solarni paneli, tako da će i dodatno biti smanjeni troškovi za električnom energijom. Još uvek se ne zna kapacitet solarnih panela, ali se na slikama vidi da će oni pokrivati veliki stepenasti krov zgrade, što dovodi do pretpostavke da će oni zadovoljiti značajan deo svojih potreba za električnom energijom.\nGradnja je planirana za početak 2022. godine, dok se završetak očekuje krajem 2024. godine.


Raste potražnja nafte | Ekonomist\nTempo rasta globalne tražnje nafte je u prva tri mjeseca ove godine porastao na četvorogodišnji maksimum, ali su male šanse da će se taj nivo održati.\nSnažnom rastu tražnje, koja je u prvom tromjesečju dostigla nivo od 1,7 miliona barela dnevno, doprinio je ekonomski oporavak, hladnija evropska zima od lanjske, i niže cijene nafte koje su podstakle potrošnju, saopštila je Međunarodne agencije za energetiku (IEA), prenosi agencija Frans pres.\nIpak, IEA sumnja u opstanak ova tri faktora u drugom polugođu ove godine, jer su cijene nafte već počele da rastu, što će vjerovatno prigušiti tražnju.\n“Poslije snažnog rasta tražnje u prvoj polovini godine, prognoze su da će godišnji rast tražnje u drugoj polovini godine u izvjesnoj meri usporiti i to na 1,2 miliona barela dnevno”, navodi se u izvještaju.\nIpak, za čitavu ovu godinu, IEA prognozira skok globalne tražnje na 94 miliona barela dnevno, što je za 0,3 miliona barela dnevno više u odnosu na prošlomjesečna predviđanja.\nOznake IEA Nafta\nUkrajinski premijer bi da zamrzne otplatu spoljnjeg duga


Sporazum Jedinstvene Rusije i DSS | Novosti.rs\nSporazum Jedinstvene Rusije i DSS\n23. 03. 2016. u 19:39\nStranka Vladimira Putina Jedinstvena Rusija podržava predlog da se vojna neutralnost Srbije utvrdi i u Ustavu naše zemlje\nSTRANKA Vladimira Putina Jedinstvena Rusija podržava predlog da se vojna neutralnost Srbije utvrdi i u Ustavu naše zemlje. To proizlazi iz memoranduma koji će danas u Moskvi, baš na godišnjicu NATO bombardovanja SRJ, potpisati liderka DSS Sanda Rašković Ivić i visoki funkcioner Jedinstvene Rusije Sergej Železnjak.\nTaj sporazum, koji sa JR potpisuju i predstavnici Dveri i Srpsko-ruskog pokreta "Rodoljubi", predviđa da se Srbija neće pripojiti nijednom vojno-političkom bloku, uključujući i NATO, čak ni u slučaju bilo kakvih promena odnosa političkih snaga. Navedeno je i da će se srpska strana boriti protiv pridruživanja Srbije režimu antiruskih sankcija, a potpisnici su usmereni i na očuvanje KiM u sastavu Srbije. Sličan memorandum, JR planira da potpiše i sa Andrijom Mandićem, predsednikom Nove srpske demokratije iz Crne Gore.


Dva fudbalera Trepče na meti Crvene zvezde - Kosovo Online\nDva fudbalera Trepče na meti Crvene zvezde\n31. Maj 2021. • 15:29\nOdlične igre Fudbalskog kluba Trepča u okviru Srpske lige Zapad u sezoni 2020/21 nisu ostale neopženo pa su njihove dobre partije privukle i beogradsku Crvenu zvezdu da svoja počanja potraži baš u redovima srpskoligaša sa Ibra.\nIz mitrovačkog kliuba potvrdili su za Kosovo onlajn da su njihova dva najbolja pojedinca na meti FK Crvena zvezda.\nPre svih veliku minutažu i poverenje trenera Kurćubića dobili su krilni igrač Luka Popovic (2001) kao i vezni igrač Đordje Kasalović (2002) te ne čudi što se za njih zainteresovao najtrofejniji srpski klub.\nFK Crvena ZvezdaKosovo Online\nZvanično od utakmice sa Mladim Radnikom iz Požarevca ova dva mlada igrača Trepče su na spisku Zvezde i u narednim danima će se videti da li će se sve završiti kako i oni a i klub Trepča priželjkuju.\nIskusni skaut Novak Rašić prati ova dva mlada igrača a u Trepči se nadaju i daljoj uspešnoj saradnji sa najjačim srpskim klubovima\nTrepča je u poslednjoj sezoni u znatnoj meri podmladila tim gde su pojedini mladi igrači činili okosnicu tima.\nU srpskoligaškom karavanu fudbaleri Trepče zauzimaju odlično peto mesto na kolo pre kraja prvenstva. Svoje utakmice kao domaćini igraju na stadionima u centralnoj Srbiji pa je u tome ovaj uspeh još veći.\nFK Trepča FK Crvena Zvezda fudbal\nCrvena Zvezda donira deo prihoda od ulaznica za manastir Svete Petke na Kosovu\nFondacija Delije saopštila je večeras da se FK Crvena Zvezda odrekla prihoda od ulaznica sa meča protiv Radnika i da će deo novca biti doniran manastiru Svete Petke u Ceranjskoj Reci na Kosovu.\nPočeo meč FK Trepča – FK Crvena Zvezda u Staroj Pazovi


Demokratska fronta (DF) najoštrije osuđuje, kako navode, “laži izrečene od visokih dužnosnika SDA nakon što je Fadil Novalić izgubio njihovu podršku u Parlamentu FBiH”, priopćeno je danas iz ove stranke.\n”Naime, nakon što su u četvrtak ministri iz SDA, po nalogu Dragana Čovića, izvršili ekonomski državni udar usvajajući nelegalnu Uredbu o vršenju ovlaštenja u gospodarskim društvima, medijima je podijeljena lažna informacija o navodnom pokušaju DF-a da instalira stranačke ljude u upravljačke strukture”, navodi ova stranka.\nDF smatra “da je nova politika SDA protuustavno prepuštanje Draganu Čoviću svih ekonomskih resursa na teritoriji nekadašnje paradržave HZHB, tj. stvaranje ekonomskog trećeg entiteta”.\n”Da je laž i prevara jedino oružje sadašnjeg rukovodstva SDA je postalo jasno i svim časnim članovima te stranke nakon lažiranog kongresa i brutalne krađe čime je ta stranka postala jedina relevantna politička snaga u zemlji čije rukovodstvo svoj legitimitet mora dokazivati na sudu”, navode iz DF-a.\nIz ove stranke pozivaju premijera Federacije BiH da, “umjesto što se bavi proizvodnjom novih obmana, preuzme odgovornost i nađe novu većinu u Parlamentu FBiH ili podnese ostavku na tu funkciju”.\n”Više od dva mjeseca nakon što je izabran nije bio dovoljno sposoban da pošalje četverogodišnji program rada Vlade na usvajanje, kamoli da predloži konkretna rješenja za izlazak iz ekonomskog ambisa za koji je najzaslužnija SDA koja vlada našom zemljom 23 od zadnjih 25 godina”, navodi DF.\nOva stranka, nadalje, smatra da će najgora opcija po interese naše zemlje biti da FBiH ima manjinsku vladu.\nTo je, smatraju u DF-u, “nesumnjivo i bio cilj HDZ-a, koji SDA poslušno ispunjava, jer se time onemogućava uspjeh povijesne britansko-njemačke inicijative zbog koje je DF pristao na minimalan broj pozicija u vlasti na svim nivoima”.\n”Nama je, za razliku od novog rukovodstva SDA, interes BiH uvijek iznad interesa stranke i zbog toga ćemo pokrenuti sve raspoložive pravne mehanizme za sprečavanje provođenja ekonomskog državnog udara”, navodi se u priopćenju DF-a.


Dačić: Potrebna konkretna pomoć za spas ljudskih života | Zvornik Danas\non: 17. маја 2014 In: Ex-Yu, VIJESTI\nBEOGRAD – Ministar spoljnih poslova Srbije Ivica Dačić nada se da će biti izbjegnut najcrnji scenario i da Beograd neće biti poplavljen.\nDačić je ukazao na potrebu da vlade evropskih i zemalja svijeta hitno šalju Srbiji konkretnu pomoć koja će omogućiti da se u ovom trenutku spasu ugroženi ljudski životi.\nOn je, gostujući na RTS-u, rekao da su Srbiji, koju je zadesila nesreća neophodni aluminijumski čamci sa motorima, helikopteri i obučeni specijalci da bi se spasili ljudi, a da će pomoć u novcu koju sada nude neke zemlje i obećava EU biti značajna kada se voda povuče.\nDačić je naglasio da su susjedne zemlje i članice EU ispoštovale direktivu iz Brisela i značajno pomažu stanovništvu, te istakao da Srbija posebnu zahvalnost duguje Ruskoj Federaciji čiji je tim specijalaca upućen u Obrenovac i tamo uradio „nadljudski posao“.\n„Pokazalo se kao opravdano uspostavljanje rusko-srpskog fonda i osnivanje Centra za vanredne situacije u Nišu“, rekao je Dačić.\nOn je dodao da Republika Srpska i Srbija imaju sporazum o djelovanju u vanrednim situacijama, ali da je teško djelovati kada su obe teritorije ugrožene.\nDačić je potvrdio da je Ministarsvo spoljnih poslova Srbije osim Evrospkoj uniji, koja pomaže i koja će pokrenuti mehanizme pomoći za obnovu zemlje nakon poplava, zahtjev za pomoć nakon kataklizme uputio i UN.\nOn je naglasio da je unutar Ministarstva formiran Krizni štab za koordinisanje pomoći i da je on u stalnom zasjedanju.\nDačić je najavio da će nova sjednica Republičkog kriznog štaba, na kojem će biti analizirana situacija i planirani interventni koraci, biti održana sutra.\nOznake: ivica dacicljudski zivotipomocpoplave


Ven: Kina dobila borbu protiv SARS-a\nPeking -- Kina je dobila borbu protiv teškog akutnog respiratornog sindroma (SARS), izjavio je u nedelju kineski premijer Ven Đibao. On je, međutim, upozorio da će predstojeći period, uoči i za vreme Kineske nove godine biti kritičan, kao i da će epidemiološka situacija morati pažljivo da se prati, ...\nJoš dve osobe zaražene SARS-om, potvrdile kineske vlasti\nPeking -- Kineske vlasti potvrdile su da su dve osobe iz južne Kine obolele od teškog akutnog respiratornog sindroma SARS. To su dvadesetogodišnja kelnerica i tridesetpetogodišnji privrednik, prenela je zvanična novinska agencija Sinhua pozivajući se na ministarstvo zdravlja.\nEpidemiolozi: Za sad nema opasnosti od ptičjeg gripa i SARS-a\nBeograd -- Pojava SARS-a i ptičjeg gripa u jugoistočnoj Aziji vezana je za mnogoljudnost država tog regiona i njihove kontakte sa životinjama, a u Srbiji ne postoji nikakav veći rizik od pojave tih bolesti u odnosu na ostale zemlje u svetu, rekla je epidemiolog Instituta za zaštitu zdravlja Srbije ...\nDve žene hospitalizovane, ali nije potvrđen SARS\nSidnej -- Dve radnice kineske aviokompanije stavljene su u karantin u bolnici u Sidneju zbog simptoma koji liče SARS, mada testovi nisu pokazali da su zaražene, saopštile su australijske zdravstvene vlasti. Dve žene bi tokom vikenda trebalo da budu vraćene u Kinu.\nPotvrđen slučaj SARS-a u Kini\nHong Kong -- Kinesko ministarstvo zdravlja potvrdilo je da jedna kineska konobarica ima SARS i to je drugi slučaj ove smrtonosne bolesti u nedelju dana, javljaju svetske agencije. Hongkonška televizija saopštila je da je žena hospitalizovana u južnom kineskom gradu ...\nJoš jedna sumnja na SARS\nPeking -- Kineski zvaničnici su saopštili da se sumnja da je jedan 35-godišnji muškarac sa juga Kine, koji pokazije simptome gripa, oboleo od SARS. Muškarac, koje je izolovan po iskazivanju simptoma oboljenja disajnih organa, tretira se kao moguć slučaj SARS, rekao je neimenovan zvaničnik ...


Home Srbija Danas Rad Kancelarije UN u Beogradu od velike važnosti za Srbiju\nPredsednica Vlade Republike Srbije Ana Brnabić razgovarala je danas sa novoimenovanom predstavnicom generalnog sekretara Ujedinjenih nacija i šeficom Kancelarije UN u Beogradu Mari Jamašitom o političkoj i bezbednosnoj situaciji na Kosovu i Metohiji, povodom današnje sednice Saveta bezbednosti UN posvećene Kosmetu, koja se održava putem video-konferencije.\nBrnabić je ocenila da je delokrug rada i angažovanje Kancelarije UN u Beogradu od velike važnosti za Srbiju, budući da je ona glavni kanal komunikacije sa Misijom UN na Kosovu i Metohiji i važna karika u zaštiti suvereniteta i teritorijalnog integriteta naše zemlje.\nTakođe, predsednica Vlade je izrazila očekivanje da će UNMIK ostati angažovan u nesmanjenom obimu i sa neizmenjenim mandatom.\nPremijerka je posebno izrazila zabrinutost zbog aktuelnih optužbi protiv igumana manastira Visoki Dečani Save Janjića, koje je okarakterisala kao neosnovane.\nOna je izrazila uverenje da će međunarodna zajednica reagovati u cilju zaštite čoveka koji je istinska spona saradnje i pomirenja dva naroda, kao i manastira Visoki Dečani, koji u sistemu kulturne baštine ima veliki značaj za Srbiju i predstavlja jedan od najugroženijih spomenika kulture u Evropi.\nPredstavljajući prioritete rada Kancelarije UN u narednom periodu, Jamašita je istakla da je saradnja sa Vladom i relevantnim institucijama u Srbiji izuzetno dobra i da sa velikom pažnjom prati situaciju u regionu i rad UNMIK-a kao garanta statusne neutralnosti međunarodnog prisustva na Kosovu i Metohiji.\nGovoreći o aktuelnoj epidemijskoj situaciji, Jamašita je ocenila da je Srbija na dobrom putu, zahvaljujući izuzetno dobrom sprovođenju imunizacije građana.\nBrnabić je izrazila zahvalnost Kancelariji UN u Beogradu na saradnji, a novoj šefici poželela dobrodošlicu i uspeh tokom mandata.\nVlade Republike Srbije Ana Brnabić\nPrevious articleGradonačelnik Sombora je izabran za potpredsednika mreže Asocijacija lokalnih vlasti jugoistočne Evrope\nNext articleOdržana 38. sednica gradskog veća


Više od tri miliona stanovnika Vuhana, kineskog grada u kojem je počela epidemija novog virusa korona, testirano je na ovaj patogen od aprila, a zvaničnici će se sada fokusirati na preostale od ukupno 11 miliona stanovnika, preneli su državni mediji.\nCilj je da budu testirani svi stanovnici i da se dobije jasan broj asimptomatskih slučajeva dok se firme i škole ponovo otvaraju, navodi agencija Sinhua.\nPrioritet ća biti građani koji nisu testirani ranije, ljudi u stambenim blokovima u kojima je bilo slučajeva zaraze, kao i starija domaćinstva i gusto naseljene oblasti, navodi agencija u izveštaju sa sastanka gradske uprave.\nVuhan je prošlog vikenda zabeležio novi klaster zaraze, prvi od ukidanja blokade 8. aprila, što je pojačalo strah od drugog talasa epidemije.\nIndustrijski proizvod u Kini porastao je u aprilu prvi put od početka godine, dok zemlja izlazi iz vanrednih mera preduzetih zbog epidemije. Potrošnja je i dalje mala zbog gubitka velikog broja radnih mesta.\nIndustrijska proizvodnja u aprilu je povećana za 3,9 odsto u odnosu na april prošle godine, pokazuju danas objavljeni zvanični podaci.


Otežan saobraćaj na Varadinskom mostu do početka Exita, 4. jula | (Vesti - 27.06.2019) Novi Sad\n27.06.2019 u 19:23h\nOtežan saobraćaj na Varadinskom mostu do početka Exita, 4. jula\nZbog radova koji su počeli na Varadinskom mostu sa petrovaradinske strane, saobraćaj će se do početka Exita odvijati naizmeničnim propuštanjem vozila. Kretanje vozila do tada će regulisati postavljeni semafori.\nPopravka oštećenih metalnih i gumenih delova na prvoj dilatacionoj spojnici, vrši se na desnoj traci iz pravca Petrovaradina, u dužini od dva metra. U drugoj polovini jula, ili početkom avgusta, biće zamenjen gumeni deo na drugoj, manje oštećenoj spojnici.\nKako bi se poboljšali uslovi i kolskog i pešačkog saobraćaja, vrše se dodatne kontrole, odnosno pregledi i ovog mosta i Mosta slobode. Na osnovu tih pregleda će se znati da li su u budućnosti potrebni neki radovi dodatni na tim mostovima.\nTakođe, Gradska uprava za građevinsko zemljište i investicije će uskoro pokrenuti postupak javne nabavke za popravku oštećenih pešačkih staza na Mostu slobode. Vrednost trenutnih radova je 2,6 miliona dinara, a po nalogu uprave izvodi ih GP "Mostogradnja".\nPovezane teme drumski saobraćaj Petrovaradin varadinski most


MyCity » Ostali Operativni Sistemi -> *BSD » [HowTo] Encrypted disk images on NetBSD\nOvo nije nista novo, ali je tekst novijeg datuma, a i oni koji su se skoro ukljucili u NetBSD vode mozda neznaju da mogu da prave enkriptovane "kontejnere". Tekst pocinje sa kreiranjem fajla koji ce igrati ulogu mini diska i na kome ce se cuvati podaci. Nakon toga se koristi vnd(4) (vnd drajver omogucava da se fajl tretira i da mu se pristupa kao disk uredjaj) drajver, i nakon toga konfigurisemo cgd(4). cgd je drajver koji je zaduzen za enkriptovanje blokova podataka koje upisujemo na disk (u ovom slucaju fajl) i njihovo dekriptovanje sa diska prilikom citanja podataka. Nakon toga dobijamo /dev/cgd0 pseudo-uredjaj na koji mozemo da kreiramo fajl sistem i pocnemo da koristimo nas fajl za upis podataka.\nObavezno pogledajte i man stranice: vnd(4), cgd(4) i cgdconfig(1) za vise opcija i primera koriscenja kriptografskog drajvera na NetBSD-u.


Predstava “Ana Frank” u okviru trećeg Kaleidoskopa kulture | Dunav Televizija\nNaslovna Vesti Društvo Predstava “Ana Frank” u okviru trećeg Kaleidoskopa kulture\nPredstava “Ana Frank” u okviru trećeg Kaleidoskopa kulture\nNOVI SAD – 47. izdanje Internacionalnog festivala alternativnog i novog teatra, ove godine, usled globalne zdravstvene krize, održava se u svedenijem obimu, i to u okviru trećeg “Kaleidoskopa kulture” u Kineskoj četvrti u Novom Sadu. U ovogodišnjem takmičarskom programu, našle su se tri domaće predstave.\nPrve festivalske večeri, 4. septembra, nakon svečanog otvaranja festivala i koncerta poznatog glumca, reditelja, muzičara i pisca, Nikole Pejakovića Kolje, odigrana je predstava “Ana Frank” u režiji Jelene Bogavac i produkciji Šabačkog pozorišta.\nZajedno sa dramaturškinjom Milenom Bogavac, autorski tim je dobro poznatu priču o poznatom simbolu patnje Drugog svetskog rata i prkosnog otpora, devojčici Ani Frank, približila 21. veku, postavljajući pitanje da li smo i šta naučili iz ove surove “Istorijske antibajke za decu i odrasle”, kako stoji u podnaslovu komada.\nDruge festivalske večeri odigrana je plesna predstava “Prostor za revoluciju” Bitef dens kompanije iz Beograda, koja kroz analiziranje različitih situacija i stanja, od nekih najobičnijih pa do kompleksnijih, autori i izvođači pokušali su da prikažu borbu protiv konformizma i udubnosti, propitujući mogućnost iz koje je, jednom kada se navikneš, vrlo teško izaći.\nPrethodni tekstKon: Situacija sa koronavirusom je nesigurna, neophodno poštovanje mera\nSledeći tekstPočeo konkurs za smeštaj u studentskim domovima\nMALI: Isplata 100 evra penzionerima počinje 15. maja


Promocija knjige "Kako do posla u 21. veku | ITHS\nU Srednjoj školi za informacione tehnologije u utorak, 3. oktobra, održana je promocija knjige „Kako do posla u 21. veku + 444 saveta za uspešnu karijeru”, a nakon toga i jedna vrlo interesantna panel-diskusija na temu „Moderno obrazovanje danas”. Publiku su činili nastavnici ITHS-a, ali i nastavnici iz svih beogradskih opština.\nReč je zapravo o projektu u organizaciji Udruženja za podsticanje preduzetništva „Živojin Mišić”. U sklopu svojih aktivnosti ova organizacija je u prethodnom periodu realizovala projekat podele besplatnih primeraka knjige „Kako do posla u 21. veku + 444 saveta za uspešnu karijeru” svim srednjim školama u Srbiji.\nReč je o knjizi Dragana Varagića i Valentina Kuleta, koja na jedan neobičan način analizira stanje na tržištu rada u našoj zemlji i šire, daje objašnjenja i, što je najbitnije, pruža savete, predloge i uputstva kako se spremiti za posao i zapošljavanje u 21. veku. Ovakvo štivo srednjoškolcima je veoma vredno kako bi što pre počeli da rade na sebi i svojim idejama i obezbedili sebi širi izbor poslova u budućnosti.\nJedan od autora knjige, Dragan Varagić, bio je gost naše škole i održao je nastavnicima inspirativno predavanje na temu zapošljavanja širom Srbije. Nakon predavanja održana je i panel-diskusija na temu „Moderno obrazovanje danas”, a panelisti su bili: Srđan Ognjanović, direktor Matematičke gimnazije, Sonja Jovanović, HR kompanije Ernst & Young, Nikoleta Rakočević, mlada preduzetnica koja je pokrenula svoju školu jezika i jedina radi licencirane prevode za Vladu Srbije, Srđan Radojčić, osnivač One Assessmenta, i Nemanja Granić, stipendista Računarskog fakulteta. Moderator panela bio je Zoran Stanojević, novinar RTS-a.\nPanelisti su pokušali da kroz diskusiju daju odgovore na pitanja: koje su veštine i znanja potrebni za obavljanje posla u 21. veku i da li naši učenici koji izlaze iz škola imaju ta znanja? Takođe, kako nastavnici mogu da utiču na to da se deca tokom školovanja spremaju za tržište rada i kako svi mi kao sistem prevazilazimo ovaj problem.\nNa kraju predavanja i panel-diskusije nastavnici su dobili po primerak ove poučne knjige, a organizaciji je plan da do kraja školske godine održi niz predavanja autora kako bi i sve učenike škole upoznali sa ovom temom.


Brnabić: Glavni ciljevi - članstvo u EU i da postanemo digitalni centar Balkana | Nova Ekonomija\nPredsednica Vlade Republike Srbije Ana Brnabić izjavila je danas u Berlinu da Srbija treba da se bori za to da bude među pobednicima četvrte industrijske revolucije jer bi nam to pomoglo da ostvarimo naš glavni cilj, a to je članstvo u EU.\nBrnabić je u tekstu "Zidojče cajtunga" o Srbiji istakla da naša zemlja želi revoluciju, koja treba da bude tiha, inteligentna i demokratska revolucija bitova i bajtova koja menja državu.\nSrbija nije bila među pobednicima treće industrijske revolucije i zato treba da se bori za to da bude među pobednicima četvrte. Ova revolucija podrazumeva internet i umreženu privredu i Srbija želi da bude deo toga, iako smo sa digitalizacijom počeli tek pre nekoliko godina, objasnila je ona.\nNjen san je, kako se navodi, Srbija kao neka vrsta digitalnog središta – digital hub za ceo Balkan, gde mladi i kvalifikovani ljudi treba da dođu da rade, umesto da odlaze na rad u Vankuver, San Francisko ili Berlin.\nPremijerka je naglasila da Srbija ulaže približno 100 miliona evra u naučne projekte i inovativne infrastrukture, kako bi mladima bilo atraktivnije da ostanu ovde.\nVlada Srbije, kako je istaknuto, računa na sledeće – što je zemlja modernija, to će biti atraktivnija za investitore.\nList podseća na to da je Kancelarija za informacione tehnologije i elektronsku upravu Vlade Srbije osnovana pre godinu dana i da od tada koordinira centralne baze podataka zemlje, IT-bezbednost, zaštitu podataka državne administracije, širenje državnih informacionih sistema i elektronskih usluga i mreža.\nTakođe, kako je najavio, u planu su veliki infrastrukturni projekti, poput izgradnje novog data centra u Kragujevcu u vrednosti od približno 30 miliona evra, koja treba da počne na proleće 2019. godine, a u prvom planu je i izgradnja širokopojasne mreže.\nCilj nam je da sve osnovne i srednje škole u Srbiji u sledeće tri godine priključimo na širokopojasnu mrežu, kako bi u nastavi koristili digitalne udžbenike, podvukao je Jovanović.\nIstovremeno, Brnabić je predočila da je u obrazovanju već napravljen veliki skok, pri čemu elektronska uprava pomaže u borbi protiv korupcije jer će Vlada raditi transparentnije i efikasnije.\nČetvrta industrijska revolucija u Srbiji je tek počela i premijerka Brnabić veruje u to da takve stvari u njenoj zemlji mogu bolje da funkcionišu nego u drugim, većim državama, navodi se u tekstu.\nTo je prednost, možda po prvi put u našoj istoriji. Zato svima govorim – probudite se, ovo je naše vreme. Ako propustimo ovu šansu, moraćemo dugo čekati da je ponovo dobijemo, zaključila je predsednica Vlade.\nPredsednica Vlade Republike Srbije Ana Brnabić počela je drugi dan posete Berlinu radnim doručkom u Fondaciji Kerber, gde je sa članovima Bundestaga i predstavnicima fondacija "Konrad Adenauer" i "Fridrih Ebert" razgovarala o političkim i ekonomskim temama važnim za našu zemlju.\nPremijerka je na skupu, kojem su prisustvovali i predstavnici drugih nemačkih neprofitnih i privrednih organizacija, govoreći o evropskim integracijama Srbije, istakla da je pristupanje Evropskoj uniji spoljnopolitički cilj naše zemlje.\nTeme razgovora bile su i dijalog sa Prištinom, Berlinski proces, reforma pravosuđa i ustavne promene, kao i ekonomske i društvene reforme koje sprovodi naša zemlja.\nOna se na kraju upisala u Knjigu utisaka, i prenela zahvalnost na pozivu i razgovoru koji je vođen.\nPredsednica Vlade se danas u Berlinu sastala i sa predsednikom Saveznog udruženja nemačkih privrednih komora (DIHK) Martinom Vanslebemom.\nBrnabić: Od Srbije ne bi trebalo tražiti da bira između Zapada i Rusije


Home AP Vojvodina Obeležavanje dana Dunava\nKao što je i najavio zamenik predsednice opštine Apatin Radovan Đukić, obeležavanje Dana Dunava danas je započelo u 9,30 kada je sa apatinske „Marine“ krenula prva besplatna vožnja brodićem „Apatinka“. Svi koji žele da krstare „Gornjim podunavljem“ rezervacije mogu obaviti putem telefona 025/515-0068, a popodnevno besplatno krstarenje je zakazano za 17 časova.\nNa plaži kod restorana „Plava ruža“ od 11 časova je počeo besplatni promotivni trening vožnje kajaka i kanua za decu u organizaciji Kajak kluba „Panonija“ iz Apatina, koji po rečima zamenika predsednice ima tradiciju dugu 75 godina.\nOpština Apatin je stala ispred organizacije i pomoći klubovima i KUD-ovima koji su se odazvali da danas obeležimo međunarodni Dan Dunava. Pored akcije kajakaške škole, od 15:30 na istom mestu nas čekuje akcija čišćenja poluostrva i nakon toga na platou ispred kajak kluba održaće se bogat kulturno umetnički program, rekao je Radovan Đukić\nPrevious articleRaspisan konkurs za dodelu seoskih kuća – do 1,2 miliona dinara vrednosti\nNext articleZa oblast privrede i preduzetništva 198 miliona dinara


Niška televizija » Ranković: Situacija sa poplavama – pod kontrolom (VIDEO)\nObjavljeno 16.03.2015. 16:24\nSituacija sa poplavama u Novom selu je pod kontrolom, kaže gradski većnik Žarko Ranković. Prema njegovim rečima, problemi bi trebalo privremeno da se reše pomoću pumpe veće snage. Osim toga on napominje i da nema potrebe za uvođenjem vanredne situacije.\nIako je situacija sa poplavama u Novom selu i Donjem Međurovu i dalje loša, gradski većnik Žarko Ranković kaže da je ona ipak pod kontrolom i da se teren stalno nadgleda. On napominje i da su mere za sprečavanje većih problema preduzete još nakon prvog obaveštenja o nastaloj situaciji. Osim toga, uskoro bi trebalo da bude instalirana pumpa veće snage koja bi ovaj problem trebalo da privremeno reši.\nNakon prošlonedeljnog obilaska terena predsednik opštine Palilula Boban Džunić izjavio je da bi u Novom selu trebalo proglasiti vanrednu situaciju. Međutim, Ranković smatra da za tim nema potrebe jer grad može da reši ovakve probleme.\nRanković podseća i da u Statutu Grada stoji obaveza gradskih opština da sprovode preventivne mere kako bi sprečile posledice elementarnih nepogoda kao i mere oklanjanja štetnih posledica. On kaže i da su sve odluke koje je Grad sproveo donete od strane osoba koje su stručne u ovoj oblasti.\nJavite se lekaru već sa prvim simptomima gripa (VIDEO)


Bez Vučićeve reakcije na primedbu o "sedenju na dve stolice"\nPremijerka Brnabić sa Hojtom Jiem / Foto: FoNet/Vlada Srbije, S. Miljević\nBez Vučićeve reakcije na primedbu o “sedenju na dve stolice”\nNakon što je visoki zvaničnik Stejt departmenta Hojt Brajan Ji izjavio da zemlje koje žele članstvo u EU moraju jasno to da pokažu, jer “ne možete sedeti na dve stolice, naročito ako su tako daleko”, on se juče u Beogradu sastao sa predsednikom Srbije Aleksandrom Vučićem.\nIpak, Vučić se nakon susreta nije obratio novinarima, a iz njegovog kabineta saopšteno je da je predsednik pažljivo saslušao američkog predstavnika i na veoma direktan način odgovorio na njegove primedbe. Kako se ističe, sadržaj odgovora predsednik će saopštiti narednih dana, ali se dodaje da je, između ostalog, Ji izrazio zabrinutost zbog percepcije da je Srbija jednom nogom na putu ka EU, a drugom ka savezu sa Rusijom. Takođe, izrazio je zabrinutost zbog ruskog uticaja u regionu. “Američki diplomata pohvalio je napredak Srbije ka ispunjenju svog strateškog cilja – članstva u EU, i naglasio da bi dalji napredak u oblasti vladavine prava i slobode medija, kao i normalizacija odnosa sa Kosovom, bili odlučujući na putu Srbije ka članstvu u EU. Dvojica sagovornika su razgovarala o važnosti nastavka dijaloga, kako je Ji rekao, Srbije i Kosova. Ji je istakao i važnost unutrašnjeg dijaloga”, navodi se u saopštenju iz Vučićevog kabineta. Dodaje su i da su dvojica sagovornika razgovarala i o značaju slobode izražavanja, kao i odgovornosti za objektivno izveštavanje, zasnovano na činjenicama. Američki zvaničnik je, takođe, istakao važnost postojanja opozicije u demokratskom društvu, dodaje se u saopštenju.\nA ministar odbrane Aleksandar Vulin smatra da je izjava Hojt Jia “svakako do sada najteži javni i nediplomatski pritisak na našu zemlju i na naše pravo da samostalno odlučujemo”. “Ne znam kakva će biti pozicija i odgovor predsednika Vučića, ali sam siguran da će uspeti da se izbori sa pritiscima kao što je uvek umeo i do sada”, kazao je Vulin. S druge strane, šefica Pregovaračkog tima za pristupanje EU Tanja Miščević veruje da je izjava Hojt Jia pogrešno protumačena. “On je takođe rekao da je njemu apsolutno jasno koje je strateško opredeljenje Srbije, da je to članstvo u EU i da su SAD partner i EU i Srbiji na tom putu”, rekla je Miščević, ističući da Srbija ne sedi na dve stolice, već da ima jasno političko strateško opredeljenje, a to je EU. Osim sa Vučićem, Ji se juče sastao i sa predsednicom Vlade Anom Brnabić, kao i potpredsednicom Zoranom Mihajlović. Organizovan je sastanak i sa predsednicima opozicionih stranaka, na kome su bili lideri DS Dragan Šutanovac, LDP Čedomir Jovanović, SDS Boris Tadić, LSV Nenad Čanak, PSG Saša Janković, Pokreta “Dosta je bilo” Saša Radulović i Narodne stranke Vuk Jeremić.\nSrpske sudije i tužioci počinju da rade po zakonima KosovaMutne radnje oko "čiste" energije